# PROCEDURA

**DE ORGANIZARE ȘI FUNCȚIONARE A PIEŢEI PRODUSELOR STANDARDIZATE PE TERMEN MEDIU ṢI LUNG ADMINISTRATĂ DE SOCIETATEA**

**BURSA ROMÂNĂ DE MĂRFURI (ROMANIAN COMMODITIES EXCHANGE) S.A.**

**DISPOZIŢII GENERALE**

**Art. 1.** - Prezenta procedură stabilește cadrul organizat pentru tranzacționarea gazelor naturale pe Piaţa produselor standardizate pe termen mediu şi lung (denumită în continuare “Piața”), prin intermediul unor platforme de tranzacționare electronică administrate de societatea Bursa Română de Mărfuri (Romanian Commodities Exchange) S.A., denumită în cele ce urmează “BRM”, în calitate de operator licenţiat în administrarea pieţelor centralizate de gaze naturale.

# TERMINOLOGIE

**Art. 2.**

1. În înțelesul prezentului regulament, termenii folosiți au următoarele semnificații:

* **Autoritate competentă** - Autoritatea Națională de Reglementare în Domeniul Energiei (ANRE);
* **Broker** - persoana fizică aflată în relații de muncă cu operatorul economic sau cu o societate de brokeraj, având ca principale atribuții introducerea și întreținerea ordinelor în timpul sesiunilor de tranzacționare/licitaţiilor și care are dreptul de a angaja răspunderea operatorului economic pe care îl reprezintă în relația cu BRM;
* **Contraparte** – rolul asumat de către BRM prin care se interpune printr-un proces de novație într-o Tranzacție, devenind cumpărător comun pentru vânzători și vânzător comun pentru cumpărători, conform *Regulamentului de compensare, decontare şi gestionare a riscului al Bursei Române de Mărfuri în calitate de Contraparte;*
* **Convenție de participare** - acord standard definit de operatorul pieței centralizate, încheiat cu participanții, și care prevede drepturile și obligațiile reciproce ale părților privind participarea la Piețele centralizate administrate de către BRM;
* **Contract standard ANRE** – contractul de vânzare-cumpărare a gazelor naturale prevăzut în anexa nr. 1 la Ordinului ANRE nr. 143/2020 privind obligația de a oferta gaze naturale pe piețele centralizate din România, cu completările și reglementările ulterioare.
* **Contract de novație** (Anexa 4 la prezenta Procedură) - contract aplicabil de drept unui participant care a încheiat o tranzacție pe piața centralizată de gaze naturale administrată de Bursa Română de Mărfuri și a cărui contraparte la tranzacție refuză încheierea unui contract standard (Anexa 2 la prezenta Procedură). Contractul de novație este între participant și Bursa Română de Mărfuri în calitate de Contraparte. Contractul de novație se aplică doar participanților care nu dețin calitatea de Membru Compensator la Contrapartea Bursei Române de Mărfuri;
* **Operatorul de Transport și Sistem (OTS)**, în speță S.N.T.G.N. Transgaz S.A.;
* **Ordin de vânzare și/sau de cumpărare** - ofertă introdusă de către un participant, constând dintr-o pereche preț-cantitate și alte atribute specifice și care reprezintă angajamentul ferm al participantului;
* **Obligație de ofertare -** obligația participanților la piața de gaze naturale stabilită conform dispozițiilor art. 177 alin. (315) – (317) din Legea nr. 123/2012 a energiei electrice şi a gazelor naturale ,cu completările și modificarile ulterioare, transpuse prin Ordinul preşedintelui ANRE nr. 143/2020 *privind obligația de a oferta gaze naturale pe piețele centralizate a producătorilor de gaze naturale a căror producție anuală realizată în anul anterior depășește 3.000.000 MWh*, cu modificările şi completările ulterioare, respectiv Ordinul preşedintelui ANRE nr. 144/2020 *privind obligația participanților la piața de gaze naturale de a oferta pe piețele centralizate*.

**Participant** – operator economic din sectorul gazelor naturale/client final care se înscrie ca membru afiliat sau este acţionar la BRM şi semnează Convenţia de participare la piețele de energie administrate de Bursa Română de Mărfuri S.A. (Romanian Commodities Exchange S.A.)

* **Preț** - prețul la care s-a efectuat tranzacția, înregistrat și afișat de sistemul de tranzacționare;
* **Prețul cel mai bun –** prețul ordinului de tranzacționare cu prioritatea cea mai mare de execuţie şi anume preţul cel mai mare de cumpărare, respectiv preţul cel mai mic de vânzare al unui produs tranzacţionabil;
* **Procedura de tranzacţionare simplu competitivă** – ansamblu de reguli și mecanisme de licitare, negociere și tranzacţionare stabilit prin prezenta procedură. Presupune lansarea produselor standard tranzacţionabile pe baza unui ordin transmis de un broker iniţiator, care are drept exclusiv de introducere a ordinelor, pentru unul dintre sensuri (vânzare/cumpărare sau numai cumpărare, conform reglementărilor specifice în vigoare). Ceilalţi brokeri au dreptul de a înregistra numai ordine de sens contrar sensului ordinului introdus de brokerul iniţiator;
* **Procedura de tranzacţionare dublu competitivă** - ansamblu de reguli și mecanisme de ofertare, negociere și tranzacţionare stabilit prin prezenta procedură. Presupune lansarea produselor standard tranzacţionabile de către BRM, în cadrul unei sesiuni de tranzacţionare;
* **Produs standard –** produs definit în cadrul sistemului de tranzacțționare al BRM, în conformitate cu ”Lista centralizată a produselor standardizate tranzacționabile în cadrul pieței de gaze naturale a produselor standardizate pe termen scurt și în cadrul pieței produselor standardizate pe termen mediu și lung, a pieței produselor flexibile pe termen lung, precum şi a pieţei produselor derivate standardizate pe termen mediu şi lung”, denumită în continuare „*Lista centralizată*”, aprobată prin Decizia președintelui ANRE nr. 1755/04.07.2023 privind modificarea şi completarea Anexei la Decizia preşedintelui ANRE nr. 1397/2018 pentru aprobarea Listei centralizate a produselor tranzacţionabile în cadrul pieţei produselor standardizate pe termen scurt, a pieţei produselor standardizate pe termen mediu şi lung, a pieţei produselor flexibile pe termen mediu şi lung, precum şi a pieţei produselor derivate standardizate pe termen mediu şi lung, cu modificările si completările ulterioare, și în conformitate cu prevederile Ordinului preşedintelui ANRE nr. 105/2018 pentru aprobarea Regulilor generale privind pieţele centralizate de gaze naturale, cu modificările şi completările ulterioare, având ca obiect vânzarea - cumpărarea de gaze naturale pe o perioadă de timp mai mare de o zi gazieră, respectiv orice alte produse standard aprobate la un moment dat în mod subsecvent prin Decizie a Președintelui ANRE.
* **Produs flexibil** - produs ce poate fi tranzacționat în cadrul sistemului de tranzacționare al BRM, în conformitate cu ”*Lista centralizată*” precum și cu prevederile Ordinului preşedintelui ANRE nr. 105/2018 pentru aprobarea Regulilor generale privind pieţele centralizate de gaze naturale, cu modificările şi completările ulterioare, având ca obiect vânzarea - cumpărarea de gaze naturale pe o perioadă de minimum 1 lună;
* **Raport de tranzacționare -** situație generată de sistemele de tranzacționare ale BRM fiecărui Participant pentru tranzacțiile proprii, conținând date complete privind ordinele introduse și tranzacțiile încheiate: numărul raportului, data sesiunii de tranzacționare, denumirea produsului tranzacționat, cantitatea zilnică [MWh/zi] și totală tranzacționată [MWh], perioada de livrare (conform produsului tranzacționat), numărul de identificare al fiecărei tranzacții („ID”), numele câștigătorului de sens opus, calitatea Participanților la tranzacție (Vânzător/ Cumpărător), cantitatea tranzacționată și prețul de adjudecare al fiecărei tranzacții [lei/MWh, EUR/MWh sau USD/ MWh], marca de timp a tranzacției;
* **Raport post tranzacționare –** situație emisă de sistemul de Contraparte fiecărui participant pentru tranzacțiile acceptate de Contraparte, cuprinzând nivelul garanțiilor alocate de participant în contul de marjă deschis la contraparte, sumele reținute pentru acoperirea riscului în marje, sumele disponibile la tranzacționare sau după caz, apelul în marjă, conform reglementărilor contrapărții;
* **Reglementări Contraparte** – ansamblu de reguli și proceduri formate din *Regulamentul de compensare, decontare și gestionare a riscului al Bursei Române de Mărfuri* în calitate de Contraparte și *Instrucțiunile* emise de BRM în vederea aplicării acestui regulament;
* **Sesiune de tranzacţionare** - interval de derulare a procedurii de tranzacţionare simplu sau dublu competitivă, în care se pot introduce, modifica, suspenda sau anula ordine de vânzare şi/sau de cumpărare şi se pot încheia tranzacţii - dacă sunt îndeplinite condiţiile de corelare stabilite prin algoritmii sistemelor de tranzacţionare;
* **Sisteme de tranzacționare** – sisteme informatice exploatate și administrate de BRM în scopul realizării tranzacțiilor;
* **Titulari ai obligației de ofertare** – Participanții la piața de gaze naturale care au obligaţia să oferteze vânzarea/cumpărarea unor cantităţi de gaze naturale în conformitate cu prevederile Ordinelor ANRE nr. 143/2020 și 144/2020, privind obligația de a oferta gaze naturale pe piețele centralizate din România, cu completările și modificările ulterioare;
* **Tranzacţie *-*** operaţiune încheiată în sistemul de tranzacţionare în urma corelării unei oferte de vânzare cu o ofertă de cumpărare, conform algoritmilor specifici ai platformelor de tranzacţionare;
* **Tranzacție cedată la Contraparte -** operațiune post tranzacționare prin care o tranzacție este transferată la Contrapartea BRM, ca urmare a refuzului unui Participant, parte a unei tranzacții, de a încheia Contractul Standard (Anexa 2 la prezenta Procedură) ca operațiune post tranzacționare cu contrapartea la tranzacție. Participantul care solicită această operațiune trebuie să aibă la momentul solicitării calitatea de Membru Compensator la Contraparte;
* **Tranzacție acceptată de Contraparte –** operațiune post tranzacționare prin care BRM în calitate de Contraparte preia drepturile și obligațiile unui Participant rezultate în urma tranzacției, în sensul interpunerii între acesta și cealaltă contraparte la tranzacție;
* **Ordin inițiator**– intenție de cumpărare și/sau vânzare, materializată prin introducerea unei oferte pe platformele de tranzacționare, formată dintr-o pereche cantitate - preț;

1. Ceilalţi termeni utilizaţi şi definiţii folosite în prezenta Procedură au semnificaţia prevăzută în

„Regulamentul privind cadrul organizat de tranzacționarea produselor standardizate pe piețele centralizate de gaze naturale administrate de societatea Bursa Română de Mărfuri (Romanian Commodities Exchange) S.A.”, denumit în cele ce urmează “Regulament”, precum şi în legislaţia în materie în vigoare.

# PRODUSE STANDARD ȘI FLEXIBILE ADMISE LA TRANZACŢIONARE

**Art.3**

1. În conformitate cu ”*Lista centralizată*” , pe piața produselor pe termen mediu și lung, BRM organizează sesiuni de tranzacţionare pentru următoarele produse standard și flexibile:
   1. Produse standard, atât în ceea ce privește locul de livrare (PVT), profilul de livrare (profil zilnic constant), cât și durata livrărilor care vor fi tranzacționate în baza **contractului standard**, **Anexa 2** la prezenta procedură **sau mecanismului de Contraparte**:

* WEEKEND (interval de livrare sâmbătă – duminică)
* WEEK (interval de livrare - săptămâna)
* MONTH (interval de livrare - luna)
* QUARTER (interval de livrare - trimestrul)
* SEMESTER (interval de livrare - semestrul)
* COLD SEASON (interval de livrare – trimestrele IV și I)
* WARM SEASON (interval de livrare – trimestrele II și III)
* GAS YEAR (perioada de livrare - anul gazier)
* CALENDAR YEAR (perioada de livrare - anul calendaristic)
* WEEKEND EXTINS (interval de livrare sâmbătă – duminică, extins cu sărbătorile legale alipite de sâmbătă și duminică) – valabil doar pentru mecanismul cu contraparte
* BALANCE OF THE MONTH (BOM) – interval de livrare restul lunii - valabil doar pentru mecanismul cu contraparte
  1. Produse standard, atât în ceea ce privește locul de livrare (PVT), profilul de livrare (profil zilnic constant), cât și durata livrărilor care vor fi tranzacționate în baza **contractului standard EFET/contractelor preagreate**:
* WEEKEND (interval de livrare sâmbătă – duminică)
* WEEK (interval de livrare - săptămâna)
* MONTH (interval de livrare - luna)
* QUARTER (interval de livrare - trimestrul)
* SEMESTER (interval de livrare - semestrul)
* COLD SEASON (interval de livrare – trimestrele IV și I)
* WARM SEASON (interval de livrare – trimestrele II și III)
* GAS YEAR (perioada de livrare - anul gazier)
* CALENDAR YEAR (perioada de livrare - anul calendaristic)
  1. Produse standard, atât în ceea ce privește locul de livrare (PVT), profilul de livrare (profil zilnic constant), cât și durata livrărilor, care se tranzacționează în baza **contractului propus de către participantul inițiator** al ordinului de tranzacționare :
* WEEKEND (interval de livrare sâmbătă – duminică)
* WEEK (interval de livrare - săptămâna)
* MONTH (interval de livrare - luna)
* QUARTER (interval de livrare - trimestrul)
* SEMESTER (interval de livrare - semestrul)
* COLD SEASON (interval de livrare – trimestrele IV și I)
* WARM SEASON (interval de livrare – trimestrele II și III)
* GAS YEAR (perioada de livrare - anul gazier)
* CALENDAR YEAR (perioada de livrare - anul calendaristic).
* MULTIPLU DE ZI GAZIERĂ (perioada de livrare – multiplu de zile gaziere).
  1. Produse flexibile pe termen mediu și lung, cu livrare în PVT, a căror cantitate totală și preț pot suferi ajustări în perioada de executare a contractului numai conform condițiilor din oferta inițiatoare. Aceste produse sunt tranzacționabile în baza unui contract de tip EFET/contract preagreat/contract propus de participantul inițiator al ordinului de tranzacționare.

1. Descrierea și codificarea fiecărui produs sunt precizate în Anexa 1 la prezenta procedură.

# CERINŢE SPECIFICE DE PARTICIPARE ṢI TRANZACŢIONARE

**Art. 4**

1. Participarea la tranzacţii pe Piaţa produselor pe termen mediu și lung este permisă operatorilor economici care îndeplinesc următoarele cerinţe:
   * sunt titulari ai unei licențe de furnizor sau de trader valabile, acordate de către ANRE, și au încheiat un contract de echilibrare și acces la PVT cu operatorul de transport şi de sistem;
   * sunt operatori ai sistemelor de distribuţie şi ai sistemelor de înmagazinare gaze naturale, care au încheiat contract de echilibrare și acces la PVT cu operatorul de transport şi de sistem şi au drept de tranzacţionare exclusiv pe sensul de cumpărare;
   * sunt clienţi finali care au încheiat contract de echilibrare și acces la PVT cu operatorul de transport şi de sistem, aceștia având drept de tranzacţionare exclusiv pe sensul de cumpărare;
   * este operator de transport şi de sistem (OTS) şi participă la tranzacţii exclusiv în scopul cumpărării gazelor naturale necesare pentru acoperirea consumului tehnologic şi pentru constituirea stocului minim obligatoriu de gaze naturale.

1.1. Produsele standard redate la art. 3 (1) pct. A au următoarele caracteristici:

* + - termen suspensiv de livrare de minimum 2 (două) zile lucrătoare de la data încheierii tranzacţiei.
    - au ca obiect transferul dreptului de proprietate în PVT asupra unor cantităţi de gaze naturale ce urmează a fi livrate în PVT, în profil zilnic constant, pentru o perioadă de timp mai mare de o zi gazieră;
    - transferul se realizează pe baza raportului de tranzacţionare generat de sistemele de tranzacţionare ale BRM;
    - obiectul tranzacţiei este reprezentat de un contract standard sau un multiplu de contracte standard, iar elementele care pot fi modificate de către părţile interesate în cadrul şedinţelor de tranzacţionare sunt preţul per contract standard şi numărul de contracte standard tranzacţionate;
    - pentru titularii obligației de ofertare, acționând în baza unui ordin declarat a fi emis în baza obligației de ofertare, ofertele de vânzare/cumpărare gaze naturale se lansează la tranzacționare cu specificațiile "PARȚIAL/TOTAL",
    - ofertele sunt de tipul pereche simplă cantitate (MWh/zi) - preț (lei/MWh, Euro/MWh sau USD/MWh), cu maximum două zecimale; cantitatea tranzacţionată în baza unui astfel de contract este de 1 MWh/zi;
    - preţul şi numărul de contracte standard aferente unei tranzacţii încheiate rămân fixe pe perioada derulării contractului standard. Prețul și cantitatea tranzacționată, astfel după cum rezultă din raportul de tranzacționare emis de BRM, vor fi în mod obligatoriu stipulate în contractul încheiat;
    - de la momentul corelării cererii cu oferta, tranzacția se realizează după trecerea unuia sau mai multor intervale de timp de ∆t = 2 minute pentru a le permite și celorlalți participanți să transmită oferte îmbunătățite;
    - Procesul și cerințele minime obligatorii aferente obligației de ofertare sunt în conformitate cu prevederile Ordinul preşedintelui ANRE nr. 143/2020 privind obligația de a oferta gaze naturale pe piețele centralizate a producătorilor de gaze naturale a căror producție anuală realizată în anul anterior depășește 3.000.000 MWh, cu modificările şi completările ulterioare, precum și ale Ordinului preşedintelui ANRE nr. 144/2020 privind obligația participanților la piața de gaze naturale de a oferta pe piețele centralizate.

1.2. Caracteristici privind post tranzacționarea și încheierea de contracte:

1.2.1. Ca umare a încheierii unei tranzacții, participanții asigură operațiunile de post tranzacționare prin următoarele 3 variante:

1. prin încheierea contractului ANRE în cazul ordinelor care sunt introduse de participanți în scopul îndeplinirii obligației de ofertare stabilite prin Ordinul ANRE nr.143/2020.
2. Prin mecanismul cu Contraparte în cazul în care tranzacția are la bază un ordin cu condiție de Contraparte obligatorie (bifă CCP) în conformitate cu prevederile Art. 18.
3. prin încheierea contractului standard BRM (Anexa 2 la prezenta Procedură) sau cedarea cu acordul părților ulterior tranzacției către Contraparte.
   * 1. Mecanismul de cedare, acceptare al unei tranzacții la Contraparte:
4. O tranzacție poate fi cedată la Contraparte doar în situația în care solicitantul deține și calitatea de Membru Compensator conform *Regulamentului de compensare, decontare şi gestionare a riscului al Bursei Române de Mărfuri în calitate de Contraparte*.
5. O tranzacție este considerată acceptată de Contraparte dacă ambii Participanți la tranzacție dețin suficiente garanții conform reglementărilor Contrapărții.
6. O tranzacție acceptată în cadrul mecanismului de Contraparte rămâne în mod definitiv în sistemul de contraparte.
7. Contrapartea va ține zilnic evidența riscurilor conform reglementărilor Contrapărții până la închiderea tuturor obligațiilor de livrare/plată aferente tranzacției.
8. Participanții cu calitate de Membri Compensatori la Contraparte și cu Contract de Novație la mecanismul de Contraparte, parte a unei tranzacții acceptate în sistemul de Contraparte, vor beneficia în mod egal de managementul riscului ținut de sistem și vor primi raportul de post tranzacționare.
9. Ambii participanți vor beneficia de regimul de compensare - decontare asigurată prin sistemul Contrapărții conform reglementărilor Contrapărții.
10. Produsele standard redate la art. 3 (1) pct. B și C au următoarele caracteristici:
    * termen suspensiv de livrare de minimum 2 (două) zile lucrătoare de la data încheierii tranzacţiei.
    * au ca obiect transferul dreptului de proprietate în PVT asupra unor cantităţi de gaze naturale ce nu pot fi modificate ulterior încheierii tranzacţiei;
    * transferul se realizează pe baza raportului de tranzacţionare emis de sistemele de tranzacţionare ale BRM;
    * urmează a fi livrate în PVT, în profil constant (MWh/zi) așa cum a fost stabilit în Ordinul Inițiator postat și stabilit prin contract în conformitate cu Ordinul Inițiator pentru o perioadă de timp mai mare de o zi;
    * clauzele contractelor de vânzare-cumpărare nu pot fi modificate ulterior datei încheierii tranzacţiei. Preţul este exprimat în lei/MWh, EUR/MWh sau USD/MWh, iar cantitatea tranzacţionată este exprimată în MWh/zi, în profilul constant stabilit prin contract; aceste elemente nu pot fi modificate ulterior datei încheierii tranzacţiei.

Participanţii admiși la tranzacţii pe Piaţa produselor pe termen mediu și lung care optează pentru tranzacţionarea produselor standard în baza unui contract preagreat (EFET sau de un alt tip), au obligația de a transmite la BRM, odată cu ordinul iniţiator, următoarele documente, sub semnătură:

* contractul agreat, ce urmează a sta la baza tranzacţiei;
* membrii grupului de participanţi cu care s-a convenit utilizarea respectivului contract. Lista va trebui să conţină cel puţin 8 membri pentru a fi luată în considerare;
* modificările intervenite în componenţa grupului și /sau în forma iniţială a contractului după data transmiterii ordinului vor conduce la decalarea corespunzătoare a datei licitaţiei.

Accesul la tranzacţionarea produselor respective, prin emiterea de ordine de răspuns, este permis exclusiv participanţilor care se află pe lista transmisă.

Pentru tranzacţionarea gazelor naturale în baza unor contracte definite de către participantul iniţiator al ordinului de tranzacţionare, accesul la tranzacţionarea produsului respectiv, prin emiterea de ordine de răspuns, este permis oricărui participant înregistrat la Piaţa produselor pe termen mediu și lung care îndeplineşte condiţiile prevăzute în Convenţia de participare semnată cu BRM.

Publicarea ordinului iniţiator, a contractului asociat și/sau a altor documente/informaţii necesare desfășurării procesului de tranzacţionare în condiţii clare și transparente se va face de către operatorul pieţei cu cel putin 5 (cinci) zile lucrătoare înainte de data licitaţiei.

Participanții la piață vor putea solicita participantului inițiator clarificări cu privire la contractul asociat ordinului până cel târziu cu 24 de ore înainte de lansarea ședinței de tranzacționare. Participantul inițiator va răspunde clarificărilor până cel târziu cu 2 ore înainte de lansarea ședinței de tranzacționare. Toate clarificările acordate/modificările contractuale acceptate de către participantul initiator se vor considera ca făcând parte integrantă din contractul asociat ordinului initiator.

1. Produsele flexibile redate la Art. 3 (1) pct. D au următoarele caracteristici:
   * au ca obiect transferul dreptului de proprietate în PVT asupra unor cantităţi de gaze naturale;
   * cantitatea este exprimată în MWh/Zi, iar cantitatea tranzacționată în baza unui astfel de contract este de 1 MWh/Zi sau multiplu întreg de 1 MWh/Zi;
   * Durata livrării este de minimum 1 lună;
   * transferul dreptului de proprietate se realizează pe baza raportului de tranzacţionare emis de sistemele de tranzacţionare ale BRM;
   * cantitățile de gaze naturale urmează a fi livrate în PVT, în profilul stabilit în Ordinul Inițiator transmis și publicat de BRM și stabilit prin contractul asociat acestuia;
   * cantitatea totală și prețul pot varia în perioada de executare a contractului doar în conformitate cu condițiile prevăzute în ordinul inițiator. Preţul este exprimat în lei, EUR sau USD/MWh, iar cantitatea tranzacţionată este exprimată în MWh/zi;
   * limita maximă de variație a cantității contractate și formula de ajustare a prețului sunt stipulate în cadrul Ordinului Inițiator (Anexa 3) și a modelului de contract transmise de participantul inițiator către BRM spre publicare.

În mod distinct, participanţii admiși la tranzacţii pe Piaţa produselor pe termen mediu și lung care optează pentru tranzacţionarea produselor flexibile în baza unui **contract preagreat/EFET**, au obligația de a transmite la BRM, odată cu Ordinul Iniţiator, următoarele documente, sub semnătură:

* contractul agreat, ce urmează a sta la baza tranzacţiei;
* membrii grupului de participanţi cu care s-a convenit utilizarea respectivului contract. Lista va trebui sa conţină cel puţin 8 membri pentru a fi luată în considerare;
* modificările intervenite în componenţa grupului și /sau în forma iniţială a contractului; după data transmiterii ordinului, acestea vor conduce la decalarea corespunzătoare a datei licitaţiei.

Accesul la tranzacţionarea produselor tranzacționate în baza unui **contract preagreat/EFET** se face prin emiterea de ordine de sens contrar. Este permis accesul exclusiv participanţilor care se află pe lista transmisă.

Accesul la tranzacţionarea produselor tranzacționate în baza unui **contract propus de inițiatorul ordinului** se face prin emiterea de ordine de sens contrar. Este permis accesul oricărui participant înregistrat la Piaţa produselor pe termen mediu și lung care îndeplineşte condiţiile prevăzute în Convenţia de participare semnată cu BRM.

Publicarea Ordinului Iniţiator, a contractului asociat și/sau a altor documente/informaţii necesare desfășurării procesului de tranzacţionare în condiţii clare și transparente se va face de către operatorul pieţei cu cel puțin 5 (cinci) zile lucrătoare înainte de data licitaţiei. Participantul inițiator va putea stabili și un interval ∆t, care să fie aplicabil între momentul corelării ordinelor de sens contrar și momentul încheierii tranzacției, interval în care ceilalți participanți pot transmite oferte îmbunătățite.

Participanții la piață vor putea solicita participantului inițiator clarificări cu privire la contractul asociat ordinului până cel târziu cu 24 de ore înainte de lansarea ședinței de tranzacționare. Participantul inițiator va răspunde clarificărilor până cel târziu cu 2 ore înainte de lansarea ședinței de tranzacționare. Toate clarificările acordate/modificările contractuale acceptate de către participantul inițiator se vor considera ca făcând parte integrantă din contractul asociat ordinului inițiator.

# PROCEDURILE DE TRANZACŢIONARE

**Art. 5.** Procedurile de tranzacţionare utilizate în cadrul piețelor centralizate de gaze naturale administrate de BRM sunt:

* + **procedura de tranzacţionare simplu competitivă** – pentru produsele definite de BRM în cadrul art. 3 (1), pct. B, C și D.
  + **procedura de tranzacţionare dublu competitivă** – pentru produsele standard definite în cadrul art. 3 (1), pct. A

Programul de tranzacționare este de luni până vineri între orele 10:00:00 – 15:00:00 cu excepția zilelor declarate legal nelucrătoare.

Intervalul 15:00:00 – 15:00:10 este strict alocat pentru închiderea conformă a tranzacțiilor din ultimul Δt, în acord cu Art. 18 alin. (11). Pentru clarificare, în cadrul acestui interval, operațiunile cu ordine (introducere, modificare) nu sunt luate în considerare pentru încheierea unei tranzacții.

# PROCEDURA DE TRANZACŢIONARE SIMPLU COMPETITIVĂ

**I . CERINŢE**

**Art. 6.**

1. Pentru lansarea la tranzacţionare a produsului standard, participantul la piaţa centralizată transmite către BRM un ordin iniţiator conform modelului din **Anexa nr. 3** la prezenta procedură, cu menţionarea cel puţin a următoarelor elemente:
   * denumirea participantului iniţiator al ordinului și/sau a reprezentantului împuternicit;
   * denumirea produsului standard, conform prezentei proceduri;
   * cantitatea scoasă la tranzacţionare, exprimată în MWh;
   * preţul de pornire a licitaţiei (obligatoriu). Acesta poate fi făcut sau nu public la lansarea produsului, în funcţie de opţiunea iniţiatorului; va fi exprimat în Lei/, EUR/ sau USD/MWh, cu 2 zecimale;
   * data la care se solicită organizarea ședinței de tranzacţionare;
   * contractul propus, care va conţine și profilul constant de livrare (graficul de livrări);
   * orice alte informaţii și/sau documente considerate necesare pentru claritatea și transparenţa procesului de licitare.
2. Ordinul iniţiator, precum și celelalte documente asociate se vor transmite BRM în format electronic (e-mail) sau ca formular on-line aferent software-ului de tranzacţionare.
3. BRM va solicita clarificări iniţiatorului ordinului în cazul în care ordinele iniţiatoare sunt formulate astfel încât, în mod evident, nu pot fi tranzacţionate, spre exemplu: preţ şi/sau cantitate vădit disproporționate față de o intenție de tranzacționare reală, apreciate de către BRM în mod rezonabil, produs cu perioadă de livrare anterioară iniţierii ordinului ş.a. În cazul în care inițiatorul ordinului își menține poziția fără argumente valabile, BRM nu va lua în considerare ordinul respectiv.
4. Operatorul Pieței produselor pe termen mediu și lung va publica ordinul iniţiator și documentele/informaţiile însoţitoare cu cel puțin 5 (cinci) zile lucrătoare înaintea datei la care a fost programată licitaţia.

# GARANŢII Art. 7

1. Pentru a putea înregistra un ordin în vederea tranzacţionării, participanţii vor constitui la dispoziţia BRM o garanţie, care se calculează automat de către platforma BRM dedicată ca produs între cantitatea din ordin, preţul introdus în platformă și procentul de 0,5%. În cazul ordinelor tranzacționate folosind ca monedă de tranzacționare USD sau EUR, platforma efectuează în mod automat și conversia valutară la cursul BNR valabil în ziua sesiunii de tranzacționare.
2. Garanţia prevazută la alin. (1) poate fi constituită în una din următoarele forme:
   * ordin de plată;
   * scrisoare de garanție bancară valabilă pentru un termen de minimum 20 de zile lucrătoare după data la care a fost programată licitația.
3. Garanţia constituită de către participanţi în contul unui ordin pentru care s-a încheiat tranzacţie rămâne la dispoziţia BRM până la transmiterea către BRM a copiei contractului de vânzare-cumpărare (în format electronic), semnat de părţile în tranzacţie. Termenul de transmitere a contractului de vânzare-cumpărare (în format electronic) este de cel mult 5 zile de la data încheierii tranzacției, dar nu mai târziu de 2 zile înainte de începerea livrărilor.
4. În perioada menţionată la alineatul precedent, garanţia constituită în contul ordinului în baza căruia a fost încheiată o tranzacţie nu va putea fi folosită pentru garantare în situaţia participării la tranzacţionarea unui alt produs.
5. Garanţiile constituite sunt executate de BRM pentru despăgubirea părţii prejudiciate, în următoarele situaţii:
6. participanţii nu semnează contractul de vânzare-cumpărare gaze naturale;
7. în contractul de vânzare-cumpărare nu este completată aceeaşi cantitate cu cea negociată, acelaşi preţ cu cel negociat;
8. În situaţia în care contractul de vânzare-cumpărare nu este semnat de către una dintre părţi, cealaltă parte în contract este considerată parte prejudiciată. BRM va vira părţii prejudiciate garanţia părţii în culpă, în termen de 15 zile lucrătoare de la data încheierii tranzacției.
9. În situaţia în care niciuna dintre părţile în tranzacţie nu semnează contractul de vânzare - cumpărare sau în situaţia în care contractul de vânzare-cumpărare nu conţine elementele negociate în timpul licitaţiei, BRM va reţine garanţiile ambelor părţi în tranzacţie. BRM are dreptul de a sancționa Participanții care nu semnează contractul aferent tipului de tranzacție sau încheie contracte de vânzare-cumpărare cu alte elemente decât cele negociate în timpul licitaţiei, prin suspendarea de la tranzacționare pe o perioadă cuprinsă între 1 săptămână și 6 luni, în funcție de gravitatea și caracterul repetat al abaterilor acestora.

# Art. 8

1. După îndeplinirea obligaţiilor prevăzute în art. 7, alineatul (3), garanţia va fi restituită participantului, existând şi posibilitatea menţinerii sale la BRM, la solicitarea participantului, în vederea înregistrării unor ordine viitoare.
2. Restituirea garanţiilor se face în termen de 3 (trei) zile lucrătoare de la data depunerii unei cereri scrise, indicându-se, pentru cele constituite prin ordin de plată, contul şi banca unde vor fi restituite sumele.

**Art. 9.** Şedinţele de tranzacţionare se desfăşoară după orarul publicat de BRM pe pagina proprie de internet.

# FAZELE PROCESULUI DE TRANZACŢIONARE

**Art 10.** Fazele procesului de desfășurare a licitaţiei sunt redate în continuare:

1. Mecanimul de tranzacționare de tip simplu competitiv este derulat în 3 faze, cu respectarea următoarelor criterii generale privind operațiunile cu ordine:

* Un participant va putea introduce ordine doar pe un sens, vânzare sau cumpărare, în funcție de calitatea sa în cadrul licitației și de sensul ordinului inițiator.
* Introducerea și modificarea ordinelor se validează de sistemul de tranzacționare în condițiile existenței în prealabil a garanției de participare la licitație, calculată de sistemul de tranzacționare ca procent din valoarea ordinului de tranzacționare, multiplu de cantitate și prețul ordinului introdus.
* La introducerea unui ordin în platforma de tranzacționare participantul trebuie să selecteze în tichetul de ordine cel puțin sensul, prețul, cantitatea totală și perioada de valabilitate.

**FAZA I**

1. Ordinul Participantului inițiator este introdus automat de sistemul de tranzacționare la deschiderea licitației, cu respectarea condițiilor de sens, respectiv cumpărare/vânzare, cantitate și preț, din oferta inițiatoare și nu poate fi anulat sau modificat din punct de vedere cantitativ pe durata întregii licitații, inclusiv în fazele 2 și 3. Participantul inițiator nu poate introduce un alt ordin în sistemul de tranzacționare indiferent de sensul și atributul ordinului inițiator.
2. În această fază sunt permise următoarele operațiuni cu ordine:

- modificări de preț pentru ordinul inițiator

- introducerea de ordine de sens contrar sensului ordinului inițiator

- modificări de preț în sensul îmbunătățirii ofertei pentru ordinele sens contrar ordinului inițiator

1. În această fază nu sunt permise următoarele operațiuni cu ordine și tranzacții:

- încheierea de tranzacții

- anularea ordinelor

- modificări de ordine în sensul diminuării cantității, pentru ordinele de sens contrar ordinului inițiator.

**FAZA A II–A**

1. În această fază sunt permise următoarele operațiuni cu ordine și tranzactii:

- modificări de preț pentru ordinul inițiator

- introducerea de ordine de sens contrar sensului ordinului inițiator

- modificări de preț în sensul îmbunătățirii ofertei pentru ordinele de sens contrar ordinului inițiator

- încheierea de tranzacții

1. În această faze nu sunt permise următoarele operațiuni cu ordine:
   * + anularea ordinelor
     + modificări de ordine în sensul diminuării cantității, pentru ordinele sens contrar ordinului inițiator.

**FAZA A III-A**

1. În această fază sunt permise următoarele operațiuni cu ordine și tranzacții:

- încheierea de tranzacții

- modificări de preț pentru ordinul inițiator

1. În această fază nu sunt permise următoarele operațiuni cu ordine:
   * + introducerea de ordine noi
     + modificări de orice fel pentru ordinele de sens contrar ordinului inițiator
     + anularea ordinelor

(9) Cu privire la valabilitatea în timp a ordinelor este predefinită opțiunea:

- „GTC”, caz în care ordinul rămâne activ și este executabil până la închiderea ședinței de tranzacționare.

(10) Durata fiecărei faze de licitație este predefinită la 10 minute. Modificarea duratei fazelor se face ca urmare a unei solicitări din partea participantului inițiator, agreată de BRM.

# CORELAREA ORDINELOR

**Art. 11.** Procesul de corelare a ordinelor este descris în continuare:

1. Pentru ordinul inițiator de vânzare al Participantului inițiator se realizează corelarea ordinului de vânzare cu un ordin de cumpărare cu același preț sau cu un preț mai mare, pentru cantitatea maximă determinată de concurența cantităților menționate în cele două ordine de sens contrar, la prețul cel mai bun al ordinului de cumpărare. În măsura în care condițiile de corelare sunt îndeplinite pentru mai mult de două oferte de sens contrar, ordinea de corelare este stabilită cronologic, în funcție de marca de timp cea mai veche.
2. Pentru ordinele de vânzare introduse de orice Participant cu excepția Participantului inițiator se realizează corelarea ordinului de vânzare cu un ordin inițiator de cumpărare cu același preț sau cu un preț mai mare, pentru cantitatea maximă determinată de concurența cantităților menționate în cele două ordine de sens contrar, la prețul ordinului de vânzare.
3. Pentru ordinul inițiator de cumpărare al Participantului inițiator, se realizează corelarea ordinului de cumpărare cu un ordin de vânzare cu același preț sau cu un preț mai mic, pentru cantitatea maximă determinată de concurența cantităților menționate în cele două ordine de sens contrar, la prețul cel mai bun al ordinului de vânzare. În măsura în care condițiile de corelare sunt îndeplinite pentru mai mult de două oferte de sens contrar, ordinea de corelare este stabilită cronologic, în funcție de marca de timp cea mai veche.
4. Pentru ordinele de cumpărare introduse de orice Participant cu excepția Participantului inițiator se realizează corelarea ordinului de cumpărare cu un ordin inițiator de vânzare cu același preț sau cu un preț mai mic pentru cantitatea maximă determinată de concurența cantităților menționate în cele două ordine de sens contrar, la prețul ordinului de cumpărare.
5. BRM anunță participanţii la tranzacţionare, prin mesaj electronic, asupra faptului că s-au îndeplinit condițiile de corelare a două oferte. Mesajul electronic conține prețul [Lei/, EUR/ sau USD/MWh] și cantitatea tranzacționată [MWh/zi].
6. În situaţia în care, la sfârşitul ședinței de tranzacţionare, ordinul iniţiator nu este integral tranzacţionat, brokerul iniţiator poate reintroduce ordinul iniţiator pentru cantitatea rămasă neacoperită, într-o altă şedinţă de tranzacţionare, la o dată ulterioară.

# RAPORTUL DE TRANZACŢIONARE Art. 12.

1. La sfârşitul fiecărei sesiuni de tranzacţionare, sistemul de tranzacționare generează un raport, care conţine următoarele elemente:
   * numărul raportului,
   * data sesiunii de tranzacționare,
   * denumirea produsului tranzacționat,
   * cantitatea zilnică [MWh/zi],
   * perioada de livrare (conform produsului tranzacționat),
   * numărul de identificare a fiecărei tranzacții („ID”),
   * numele câștigătorului/câștigătorilor,
   * calitatea Participanților la tranzacție (Vânzător/Cumpărător),
   * cantitatea tranzacționată,
   * prețul de adjudecare a fiecărei tranzacții [lei/, EUR/ sau USD/ MWh],
   * marca de timp a tranzacției/tranzacțiilor.
2. Raportul de tranzacţionare se transmite tuturor brokeri-lor participanţi la sesiunea de tranzacţionare, în format electronic.
3. Rezultatele sesiunii de tranzacţionare se publică pe site-ul BRM, conform prevederilor art. 21 din

**„**Regulamentul privind cadrul organizat de tranzacţionare pe pieţele centralizate de gaze naturale administrate de societatea Bursa Română de Mărfuri (Romanian Commodities Exchange) S.A.”.

# PROCEDURA DE TRANZACŢIONARE DUBLU COMPETITIVĂ

**Art.13.** Lansarea la tranzacționare a produselor standard se face la inițiativa și de către BRM, după cum urmează:

1. Lansarea unui produs standard pentru perioade de livrare mai mici de o lună se face cu minimum 2 zile lucrătoare înainte de prima zi a intervalului de livrare;
2. Lansarea unui produs standard pentru perioade care depășesc o lună se face cu minimum o lună înainte de prima zi a intervalului de livrare.

**Art. 14.** Sesiunea de tranzacţionare pe procedura dublu competitivă pentru produsele standard redate la art. 3 (1) pct. A, tranzacţionabile pe baza contractului standard, respectiv pe baza contractului standard ANRE sau a mecanismului de Contraparte după caz, se desfăşoară în sistem electronic și este descrisă în cele ce urmează.

# GARANŢII Art. 15

1. Pentru a putea înregistra un ordin în vederea tranzacţionării, participanţii vor constitui la dispoziţia BRM o garanţie, care se calculează automat de către platformă ca produs dintre cantitatea din ordin, preţul introdus în platformă și procentul de 2%.
2. În cazul ordinelor introduse cu condiție de execuție prin Contraparte, garanțiile necesare vor fi calculate conform PROCEDURII DE TRANZACŢIONARE PE PIEŢELE CENTRALIZATE DE GAZE NATURALE ADMINISTRATE DE SOCIETATEA BURSA ROMÂNĂ DE MĂRFURI (ROMANIAN COMMODITIES EXCHANGE) S.A., ÎN CONDIȚIILE UTILIZĂRII UNEI CASE DE CLEARING/ CONTRAPARTE.
3. Garanţia prevazută la alin. (1) poate fi constituită în una din următoarele forme:
   * ordin de plată;
   * scrisoare de garanţie bancară.
4. Garanţia constituită de către participanţi în contul unui ordin pentru care s-a încheiat tranzacţie rămâne la dispoziţia BRM până la:
5. semnarea contractului, în cazul în care părțile tranzacționează în baza contractului standard ANRE;
6. semnarea contractului și constituirea primei garanții prevăzute de contract, în cazul în care părțile tranzacționează în baza contractului standard BRM, prevăzut în Anexa 2. În cazul în care contractul impune, părțile optează pentru plata în avans ca alternativă la constituirea unei garanții, garanția va rămâne la dispoziţia BRM până la efectuarea primei plăți în avans.
7. Constituirea garanțiilor prevăzute conform obligației de Membru Compensator al sistemului de Contraparte sau prevăzute în Contractul de Novație (Anexa 4 la prezenta Procedură), după caz, pentru tranzacțiile acceptate de Contraparte.

Alineatele (5) – ( 9) din cadrul prezentului articol, se aplică doar în cazul opțiunilor a) și b) de mai sus.

1. Contractul de vânzare-cumpărare (în format electronic) va fi transmis către BRM în termen de cel mult 5 (cinci) zile lucrătoare de la data încheierii tranzacției, dar nu mai târziu de 2 (două) zile lucrătoare înainte de începerea livrărilor.
2. În perioada menţionată la alineatul precedent, garanţia constituită în contul ordinului în baza căruia a fost încheiată o tranzacţie nu va putea fi folosită pentru garantare în situaţia participării la tranzacţionarea unui alt produs standard.
3. Garanţiile de participare constituite sunt executate de BRM pentru despăgubirea părţii prejudiciate, în următoarele situaţii:
4. unul dintre participanţi nu semnează contractul de vânzare-cumpărare gaze naturale;
5. în contractul de vânzare-cumpărare nu este completată aceeaşi cantitate cu cea negociată și/sau acelaşi preţ cu cel negociat;
6. participantul nu realizează prima plată/nu constituie prima garanție în baza contractului încheiat, conform termenului stipulat în respectivul contract.
7. BRM va vira părţii prejudiciate garanţia constituită de partea în culpă, în termen de 15 zile lucrătoare de la notificarea cazului de culpă de către partea prejudiciată.
8. În situaţia în care niciuna dintre părţile în tranzacţie nu semnează contractul de vânzare-cumpărare sau în situaţia în care contractul de vânzare-cumpărare nu conţine elementele negociate în timpul licitaţiei, BRM va reţine garanţiile ambelor părţi în tranzacţie. BRM are dreptul de a sancționa Participanții care nu semnează contractul de vânzare sau încheie contracte de vânzare-cumpărare cu alte elemente decât cele negociate în timpul licitaţiei prin suspendarea de la tranzacționare pe o perioadă cuprinsă între 1 lună și 6 luni, în funcție de gravitatea și caracterul repetat al abaterilor respectivului Participant (prin caracter repetat se înțelege situația în care în ultimele 12 luni se înregistrează mai mult de 3 abateri).
9. Alineatul de față se aplică în cazul constituirilor de garanții menționate în cadrul prezentului Articol la alin. (3) și alin (4), lit. c). În situația în care Participanții la tranzacție nu semnează un contract, tranzacția fiind acceptată de Contraparte se aplică următoarele condiții specifice legate de garanții:
10. Garanțiile solicitate de Contraparte sunt cele aplicabile conform reglementărilor contrapărții pentru participanții la o tranzacție cedată și acceptată de Contrapartea ce deține calitatea de Membru Compensator.
11. Pentru toți participanții ce nu dețin calitatea de Membru Compensator, parte a unei tranzacții care este acceptată de Contraparte, modul de garantare și plată este în acord cu Contractul de Novație la mecanismul de Contraparte (Anexa 4 la prezenta procedură) cumulativ cu reglementările contrapărții privind nivelul minim de risc acceptat.
12. Contrapartea are dreptul să execute garanția menționată la Articolul 15, alin (1) din prezenta procedura în cazul în care un Participant, parte a tranzacției cedate la Contraparte nu suplimentează în termen nivelul de garanții conform reglementărilor contrapărții, caz în care BRM va reține garanția menționată.

# Art. 16

1. După îndeplinirea obligaţiilor prevăzute în art. 15 alin. 4 și 5, garanţia va fi restituită participantului, existând şi posibilitatea menţinerii sale la BRM, la solicitarea participantului, în vederea înregistrării unor ordine viitoare.
2. Restituirea garanţiilor se face în termen de 3 (trei) zile lucrătoare de la data depunerii unei cereri scrise, indicându-se, pentru cele constituite prin ordin de plată, contul şi banca unde se vor restitui sumele.

# ETAPELE SESIUNII DE TRANZACŢIONARE Art. 17

1. Începând cu ora de deschidere a ședinței de tranzacţionare brokerii introduc ordine. Acestea sunt validate numai dacă îndeplinesc, cumulativ, următoarele condiţii:
   * menţionarea cantităţii, a preţului şi a termenului de valabilitate a ordinului;
   * existenţa în contul de garanţii a unei sume disponibile mai mare sau egală cu valoarea garanţiei necesară în cazul tranzacţionării ordinului.
   * Menționarea opțiunii de a tranzacționa prin una din următoarele metode:  
     - prin intermediul Contractului Standard BRM prin alegerea la introducerea ordinului electronic al bifei „STANDARD”. Această opțiune este presetată automat de sistem și poate fi modificată, după caz, de catre participant.

- prin intermediul Contrapărții prin alegerea la introducerea ordinului electronic al bifei „CCP”.

- prin intermediul Contractului ANRE prin alegerea la introducerea ordinului electronic a bifei „GRP”. Această opțtiune este diponibilă doar participanților ce se încadrează în obligația de ofertare conform Ordinului nr. 143/2020 privind obligația de a oferta gaze naturale pe piețele centralizate a producătorilor de gaze naturale a căror producție anuală realizată în anul anterior depășește 3.000.000 MWh, cu modificările şi completările ulterioare cu modificările și completările ulterioare.

1. Elementele care vor fi introduse de către participant la lansarea ofertei sunt:
   * sensul ofertei (vânzare/cumpărare);
   * specificația "PARȚIAL/TOTAL", pentru ordinele ce fac parte din obligația de ofertare conform Ordinului nr. 143/2020 privind obligația de a oferta gaze naturale pe piețele centralizate a producătorilor de gaze naturale a căror producție anuală realizată în anul anterior depășește 3.000.000 MWh, cu modificările şi completările ulterioare, respectiv Ordinul preşedintelui ANRE nr. 144/2020 privind obligația participanților la piața de gaze naturale de a oferta pe piețele centralizate;
   * volumul de gaze naturale minim: pentru perioade mai mari sau egale cu o săptămână, volumul minim este de 1 contract de 1 MWh/zi înmulțit cu numărul de zile ale intervalului tranzacționabil. Volumul total minim tranzacţionabil este definit automat pentru fiecare produs în parte;
   * preţul pentru produse va fi exprimat în Lei/MWh, număr pozitiv, cu maximum 2 (două) zecimale. În cazul existenței unui Δt activ în piață, ordinele care nu sunt supuse obligației de ofertare, pot fi introduse la un pas minim de 0,1 lei/MWh;
   * termenul de valabilitate al ordinului (opţional); dacă nu se completează, sistemul va genera automat data de final a sesiunii de tranzacţionare;
   * în mod specific în cazul titularilor obligaţiei de ofertare conform Ordinului nr. 143/2020 privind obligația de a oferta gaze naturale pe piețele centralizate a producătorilor de gaze naturale a căror producție anuală realizată în anul anterior depășește 3.000.000 MWh , vor preciza în tichetul de ordine dacă ordinul trebuie sau nu luat în calcul pentru îndeplinirea obligației de ofertare;
   * Bifa „STANDARD”, „GRP” sau „CCP”, după caz.
2. Ordinele introduse pot fi întreţinute de brokeri, cu excepția intervalului ∆t pentru brokerii ce administrează ordinele corelate, astfel după cum urmează:
   * modificarea preţului cu un pas de licitație de minimum 0,01 lei/MWh, iar în cazul în care există o corelare activă, pasul minim de licitație este de 0,10 lei/MWh;
   * modificarea cantităţii;
   * modificarea termenului de valabilitate a ordinului.

În cazul în care ordinul de vânzare aflat în intervalul ∆t este de tip **GRP (obligația de ofertare conform Ordinului** nr. 143/2020 privind obligația de a oferta gaze naturale pe piețele centralizate a producătorilor de gaze naturale a căror producție anuală realizată în anul anterior depășește 3.000.000 MWh, cu modificările şi completările ulterioare**),** atunci ordinelor de pe sensul opus care cumulează cantitatea egală ordinului de vânzare nu li se va permite:

* anularea;
* reducerea cantității;
* reducerea prețului.

Dacă suma cantităților din ordinele de pe sensul de cumpărare depășește cantitatea ordinului de vânzare aflat în ∆t, atunci ultimul ordin de cumpărare are dreptul la reducerea cantității, însă numai până la nivelul cantității minime necesare pentru ca suma tuturor ordinelor de pe acest sens să fie egală cu cantitatea ordinului de vânzare.

Pentru claritate, în cadrul intervalului ∆t este permisă introducerea de ordine noi, atât de brokerii ce administrează oferte corelate, cât și de restul participanților.

1. BRM nu își asumă nicio răspundere cu privire la corectitudinea ordinelor titularilor obligației de ofertare, conform Ordinului nr. 143/2020 *privind obligația de a oferta gaze naturale pe piețele centralizate a producătorilor de gaze naturale a căror producție anuală realizată în anul anterior depășește 3.000.000 MWh*, cu modificările şi completările ulterioare, respectiv Ordinul preşedintelui ANRE nr. 144/2020 *privind obligația participanților la piața de gaze naturale de a oferta pe piețele centralizate*, inclusiv dar fără a se limita la respectarea obligațiilor privind cantitățile ofertate, prețul inițial al ofertei și/sau după caz numărul minim de ordine plasate astfel cum sunt acestea prevăzute de Ordinul nr. 143/2020 *privind obligația de a oferta gaze naturale pe piețele centralizate a producătorilor de gaze naturale a căror producție anuală realizată în anul anterior depășește 3.000.000 MWh*, cu modificările şi completările ulterioare, respectiv Ordinul preşedintelui ANRE nr. 144/2020 *privind obligația participanților la piața de gaze naturale de a oferta pe piețele centralizate*, precum și la încheierea și executarea contractului standard ANRE, în forma prevăzută de Ordinul nr. 143/2020 *privind obligația de a oferta gaze naturale pe piețele centralizate a producătorilor de gaze naturale a căror producție anuală realizată în anul anterior depășește 3.000.000 MWh*, cu modificările şi completările ulterioare.
2. Ordinele pot fi introduse numai prin intermediul Sistemului de tranzacționare pus la dispoziție de BRM.

# CORELAREA ORDINELOR Art. 18.

1. Ordinele de cumpărare și vânzare se ordonează automat în platforma de tranzacționare, în funcție de prețul cel mai bun. În caz de egalitate de preț, ofertele vor fi ordonate după marca de timp, cele mai vechi urmând a fi afișate cu prioritate. Marca de timp se actualizează la orice acțiune de modificare a brokerului asupra prețului, cantității, valabilității sau în cazul execuției parțiale a unui ordin.
2. Ordinele de cumpărare și vânzare cu bifa „CCP” se tranzacționează în baza PROCEDURII DE TRANZACŢIONARE PE PIEŢELE CENTRALIZATE DE GAZE NATURALE ADMINISTRATE DE SOCIETATEA BURSA ROMÂNĂ DE MĂRFURI (ROMANIAN COMMODITIES EXCHANGE) S.A., ÎN CONDIȚIILE UTILIZĂRII UNEI CASE DE CLEARING/CONTRAPARTE.
3. Tranzacționarea se efectuează prin corelarea ordinelor de sens în funcție de optiunea exprimată de către participant la introducerea ordinului electronic.

Ordinele de vânzare supuse obligației de ofertare conform Ordinului nr. 143/2020 *privind obligația de a oferta gaze naturale pe piețele centralizate a producătorilor de gaze naturale a căror producție anuală realizată în anul anterior depășește 3.000.000 MWh*, cu modificările şi completările ulterioare se tranzacționează exclusiv în baza contractului ANRE.

Ordinele de cumpărare/vânzare cu opțiunea pentru mecanismul de contraparte se tranzacționează doar în baza mecanismului de Contraparte.

Restul ordinelor de cumpărare/vânzare se pot tranzacționa în baza contractului standard BRM.

1. Sistemul de tranzacționare nu realizează corelarea între următoarele tipuri de ordine:
   * Bifa „CCP” și bifa „GRP”
   * Bifa „CCP” și bifa „STANDARD” în cazul în care corelarea se realizează ca urmare a introducerii/modificării unui ordin cu bifa „CCP”.
2. Pentru claritate menționăm că prin excepție este permisă corelarea unui ordin cu bifa „STANDARD” cu un ordin cu bifa „CCP” în cazul în care corelarea se realizează ca urmare modificării unui ordin cu bifa „STANDARD” în ordin cu bifa „CCP” la momentul introducerii ordinului.
3. În situația menționată la alin (5) din cadrul acestui articol participanții la tranzacție își asumă implicit acceptul transferului automat al tranzacției la Contrapartea și tranzacționarea conform PROCEDURII DE TRANZACŢIONARE PE PIEŢELE CENTRALIZATE DE GAZE NATURALE ADMINISTRATE DE SOCIETATEA BURSA ROMÂNĂ DE MĂRFURI (ROMANIAN COMMODITIES EXCHANGE) S.A., ÎN CONDIȚIILE UTILIZĂRII UNEI CASE DE CLEARING/ CONTRAPARTE.
4. Pentru ordinele de vânzare, se realizează corelarea ordinului de vânzare cu un ordin de cumpărare cu același preț sau cu un preț mai mare, pentru cantitatea maximă determinată de concurența cantităților menționate în cele două ordine de sens contrar, la preţul cel mai bun al ordinului de cumpărare. În măsura în care condițiile de corelare sunt îndeplinite pentru mai mult de două oferte de sens contrar, ordinea de corelare este stabilită descendent pornind de la prețul de cumpărare cel mai bun, iar în caz de egalitate de preț, ascendent pornind de la marca de timp cea mai veche.
5. Pentru ordinele de cumpărare, se realizează corelarea ordinului de cumpărare cu un ordin de vânzare cu același preț sau cu un preț mai mic, pentru cantitatea maximă determinată de concurența cantităților menționate în cele două ordine de sens contrar. În măsura în care condițiile de corelare sunt îndeplinite pentru mai mult de două oferte de sens contrar, ordinea de corelare este stabilită descendent pornind de la prețul de vânzare cel mai bun, iar în caz de egalitate de preț, ascendent pornind de la marca de timp cea mai veche. Funcționarea intervalului ∆t:
   * De la momentul corelării cererii cu oferta, tranzacția se realizează dupa trecerea unui interval de timp de ∆t = 2 minute sau, după caz, extins ca urmare a introducerii unor oferte de preț îmbunătățite;
   * Intervalul de timp ∆t se prelungește automat cu 2 minute în cazul în care intervin în tranzacție oferte de preț îmbunătățite de cumpărare și/sau de vânzare. Pentru evitarea oricărui dubiu, părțile ale căror oferte sunt corelate nu pot modifica în niciun fel ofertele sau valabilitatea acestora în cadrul unui interval de timp de ∆t= 2 minute.
   * Prelungirea intervalului de timp se face de fiecare dată de la momentul primei oferte de preț îmbunătățite, din cadrul intervalului de 2 minute, inițial sau extins, după caz.
   * Tranzacția se va realiza automat la momentul închiderii intervalului de timp ∆t, indiferent de numărul de prelungiri, după caz.
   * La iniţierea intervalului de timp ∆t, precum și la fiecare prelungire, BRM va anunța toţi participanţii la tranzacţionare, prin mesaj electronic în platforma de tranzacționare și email, asupra faptului că s-au îndeplinit condițiile de corelare a două oferte, oferind astfel posibilitatea tuturor celor interesaţi să îşi îmbunătăţească ofertele şi să continue licitaţia. Mesajul electronic va conține prețul, cantitatea oferită spre vânzare și cantitatea ofertată pentru cumpărare.
6. Realizarea tranzacției și stabilirea prețului la finalul intervalului ∆t

* După corelarea realizată conform alin. (2) sau, respectiv, (3) de mai sus, se efectuează tranzacţia doar dupa trecerea unuia sau mai multor intervale succesive de timp ∆t, după caz.
* Tranzacția se încheie pe principiul priorității preț-timp și în condițiile posibilității obținerii de oferte de preț îmbunătățite, după cum urmează:
  + Dacă nu există ofertă îmbunătățită la finalul primului interval de timp ∆t de 2 minute astfel:

1. la prețul ordinului de cumpărare, dacă marca temporală este anterioară ordinului agresor de vânzare;
2. la prețul ordinului de vânzare, dacă marca temporală este anterioară ordinului agresor de cumpărare;
3. în cadrul unei tranzacții se corelează un singur ordin de vânzare cu un singur ordin de cumpărare,
4. tranzacția se realizează în limita maximă a cantităților corelate între cerere și ofertă; pentru cantitatea ramasă neexecutată, se reia procedura de tranzacționare în același mod ca pentru un ordin nou necorelat cu actualizarea mărcii de timp pentru ordinul executat parțial;
   * Dacă pe parcursul primului interval ∆t se realizează o îmbunătățire a uneia dintre oferte (ca urmare a introducerii/modificării unei oferte cu preț de cumpărare mai mare sau introducerii/modificării unei oferte de vânzare cu preț mai mic), cu consecința demarării unuia sau mai multor alte intervale ∆t succesive, tranzacția se realizează la prețul cel mai bun, stabilit astfel:
5. prețul cel mai mare de cumpărare dacă acesta a fost ultimul oferit, indiferent dacă este aferent unui ordin nou introdus sau unei modificări a unui ordin existent;
6. prețul cel mai mic de vânzare dacă acesta a fost ultimul oferit, indiferent dacă este aferent unui ordin nou introdus sau unei modificări a unui ordin existent;
7. în cadrul unei tranzacții se corelează un singur ordin de vânzare cu un singur ordin de cumpărare;
8. tranzacția se realizează în limita maximă a cantităților corelate între cerere și ofertă; pentru cantitatea ramasă neexecutată, se reia procedura de tranzacționare în același mod ca pentru un ordin nou.
9. În condițiile în care tranzacția s-a realizat numai cu privire la o parte din cantitatea menționată într-un ordin cu specificația PARȚIAL, respectivul ordin va fi menținut în platforma de tranzacționare pentru cantitatea ramasă.
10. La finalul ședinței de tranzacționare în cazul în care se inițiează un interval de timp ∆t ce ar depăși ora de închidere a ședinței acesta va fi fracționat la intervalul maxim rămas până la finalul ședinței de tranzacționare indiferent de durata acestui interval.
11. Părțile pot solicita anularea tranzacțiilor eronate conform Procedurii privind conduita de participare la piață.
12. Transferul unei tranzacții la Contraparte. Acest articol se referă strict la situația în care tranzacția are loc între 2 ordine de sens contrar cu bifa „STANDARD”.
13. Părțile pot solicita în mod unilateral transferul unei tranzacții la Contraparte în următoarele condiții:
    * În cazul în care dețin în prelabil calitatea de Membru Compensator la Contraparte.
    * Oricând pe perioada ședinței de tranzacționare, ulterior încheierii unei tranzacții dar nu mai târziu de ora 15:30, prin e-mail sau fax în cadrul zilei în care s-a desfășurat sedința de tranzacționare.
    * Acceptarea de către cealaltă parte a tranzacției se face în termen de maximum 15 minute de la primirea cererii de transfer, informarea fiind transmisă prin intermediul platformei de tranzacționare în mod automat și suplimentar prin e-mail sau fax.
    * În cazul neacceptării de către cealaltă parte a tranzacției, partea care a solicitat transferul tranzacției la Contraparte poate anula tranzacția respectivă, fără nicio altă formalitate și fără a datora despăgubiri către BRM sau către cealaltă parte a tranzacției.
14. Refuzul de către Contraparte se face în termen de maximum 24 de ore de la momentul încheierii tranzacției. Toate tranzacțiile acceptate de Contraparte vor fi menținute continuu în sistemul de contraparte până la execuția finală a condițiilor stabilite prin tranzacția executată, conform reglementărilor Contrapărții.
15. Toate drepturile și obligațiile rezultate ca urmare a tranzacției executate în sistemul de tranzacționare și acceptate în sistemul de Contraparte vor fi respectate întocmai de către părțile tranzacției, Contrapartea interpunându-se între cumpărător și vânzător și garantând pentru fiecare parte a tranzacției, în calitate de cumpărător pentru vânzător și vânzător pentru cumpărător.
16. Toate tranzacțiile refuzate de Contraparte vor fi anulate în termen de 24 de ore de la momentul încheierii tranzacției, astfel:

* În cazul în care prețul tranzacției are o abatere semnificativă față de prețul mediu ponderat al produsului tranzacționat recent sau al produselor similare în cazul lipsei unui istoric recent de tranzacționare, tranzacția va fi anulată în termen de 15 minute de la primirea cererii de transfer din partea unui participant, informarea privind refuzul fiind transmisă prin intermediul platformei de tranzacționare în mod automat și suplimentar prin e-mail sau fax;
* În cazul în care părțile tranzacției nu depun garanțiile stipulate la Articolul 15, alineatul

(9) din prezenta procedura în termen de maxim 24 de ore de la momentul încheierii tranzacției;

* Toate tranzacțiile anulate se vor publica de către BRM, fără divulgarea părților participante la tranzacție, ci doar a elementelor tranzacției (ID-ul tranzacției, data încheierii tranzacției, produsul, cantitatea totală, prețul și motivul anulării).

# RAPORTUL DE TRANZACŢIONARE

**Art. 19.**

1. La 15 minute de la încheierea unei tranzacții, sistemul de tranzacționare generează un raport în format electronic care se trimite tuturor brokeri-lor participanți la sesiunea de tranzacționare, care conţine următoarele elemente:
   1. numărul raportului,
   2. data sesiunii de tranzacționare,
   3. denumirea produsului tranzacționat și mențiunea dacă face parte din obligația de ofertare conform Ordinului 143/2020,
   4. cantitatea totală tranzacționată [MWh],
   5. perioada de livrare (conform produsului tranzacționat),
   6. numărul de identificare al fiecărei tranzacții („ID”),
   7. numele caștigătorului,
   8. calitatea Participanților la licitație (Vânzător/ Cumpărător),
   9. cantitatea tranzacționată,
   10. prețul de adjudecare al fiecărei tranzacții [lei/ MWh],
   11. marca de timp a tranzacției.

La finalul ședinței de tranzacționare, sistemul de tranzacționare va pune la dispoziția participanților un raport final ce va include, dacă e cazul, modificările apărute ca urmare a înregistrării tranzacțiilor acceptate în sistemul Contrapărții, identitatea câștigătorului - (punctul vii.) fiind înlocuită cu identitatea Contrapărții BRM.

De la momentul înregistrării unei tranzacții în sistemul de contraparte, participanților li se va pune la dispoziție zilnic un raport post tranzacționare privind situația contului, conform reglementărilor Contrapărții.

1. Raportul de tranzacţionare se transmite tuturor brokeri-lor participanţi la sesiunea de tranzacţionare, în format electronic.

Rezultatele sesiunii de tranzacţionare se publică pe site-ul BRM, conform prevederilor reglementărilor ANRE.

# TARIFE ȘI COMISIOANE

**Art. 20** (1) Pentru activităţile şi serviciile desfăşurate, BRM percepe participanţilor la piaţa centralizată tarife şi comisioane, după cum urmează:

1. tarif de înscriere anual (lei/participant/an);
2. comision de administrare a pieţei centralizate de gaze naturale conform grilei de comisioane, aplicat numai participanţilor - parte în tranzacţie;
3. un tarif unic, aplicat ordonatorului inițiator, în cazul în care şedinţa de tranzacţionare simplu competitivă se termină fără tranzacționare.
4. comision de compensare - decontare, aplicabil tranzacțiilor acceptate de Contrapartea BRM conform grilei de comisioane, aplicat numai participanților – parte a tranzacției acceptate în sistemul Contrapărții.
5. În cazul neachitării obligaţiilor prevăzute la alineatul (1) până la termenul scadent, BRM are dreptul de a suspenda accesul participantului la şedinţele de tranzacţionare, până la momentul onorării obligaţiilor.

**Art. 21.** Tarifele şi comisioanele percepute în calitate de operator al pieţei centralizate de gaze naturale sunt instituite în baza deciziei Consiliului de administraţie al BRM şi sunt publicate pe site-ul BRM.

# REGIMUL DEPUNERII, ADMINISTRĂRII ŞI SOLUŢIONĂRII CONTESTAŢIILOR

**Art. 22.** Partea interesată poate depune contestaţie în scris la BRM în termen de 1 (una) zi de la data ședinței de tranzacţionare; termenul stipulat este considerat termen de decădere. Soluţionarea acesteia se face după cum urmează :

* 1. BRM înregistrează şi transmite către partea vizată contestaţia depusă și solicită părţii vizate punct de vedere cu privire la soluţionarea contestaţiei depuse în termen de 1 (una) zi de la data primirii contestației;
  2. Partea vizată are obligaţia de a trimite în maximum 1 (una) zi de la solicitare, către BRM, punctul de vedere cu privire la contestaţia depusă;
  3. BRM formulează, alături de partea vizată, şi transmite celor interesaţi, răspunsul la contestaţie în termen de maximum 5 (cinci) zile de la data înregistrării acesteia, precum și măsurile luate.

# PUBLICARE

**Art. 23.**

1. Pentru tranzacţiile încheiate în cadrul pieţei produselor standardizate și flexibile pe Piaţa produselor pe termen mediu și lung, BRM va publica zilnic, la sfârşitul intervalului de tranzacţionare, pe pagina proprie de internet, următoarele informaţii:
   1. volumele tranzacţionate şi numărul de tranzacţii încheiate în acest sens - pentru fiecare produs în parte;
   2. preţul minim de tranzacţionare al zilei - pentru fiecare produs în parte;
   3. preţul maxim de tranzacţionare al zilei - pentru fiecare produs în parte;
   4. preţul mediu al zilei de tranzacţionare - pentru fiecare produs în parte, calculat ca medie

ponderată;

* 1. preţul mediu actualizat - pentru fiecare produs în parte - pentru produsele tranzacţionabile

în cadrul unui interval mai larg de timp, calculat ca medie ponderată a tuturor tranzacţiilor efectuate de la începutul intervalului de tranzacţionare a produsului respectiv până la sfârşitul zilei de tranzacţionare;

* 1. variaţia preţului mediu actualizat faţă de preţul mediu/actualizat al zilei anterioare - pentru fiecare produs în parte;
  2. preţul de închidere al zilei de tranzacţionare - prețul ultimei tranzacții încheiate, pentru fiecare produs în parte;
  3. variaţia preţului de închidere al zilei faţă de preţul de închidere al zilei anterioare - pentru fiecare produs în parte;
  4. numărul participanţilor înregistraţi la piaţă care au depus minimum o ofertă în piaţă, indiferent de sensul acesteia - vânzare sau cumpărare.

1. Pentru tranzacţiile încheiate în cadrul pieţei produselor flexibile, sensul ofertei, limita maximă de variație a cantității contractate, perioada de livrare și formula de ajustare a prețului, vor fi publice în permanență, încă de la publicarea ședinței de tranzacționare pe site-ul BRM, în cadrul Ordinului Inițiator și a modelului de contract transmis de către participantul inițiator.

**Art. 24.** Operatorul Pieţei produselor pe termen mediu și lung va transmite lunar ANRE informaţii detaliate cu privire la fiecare tranzacţie încheiată pe piaţa centralizată de gaze naturale din fiecare sesiune de tranzacţionare până cel târziu la data de 10 ale lunii în curs pentru luna precedentă, conform reglementărilor ANRE.

# Art.25.

BRM îşi rezervă dreptul de a modifica şi/sau completa prezenta procedură, cu realizarea procesului de consultare publică în condițiile Ordinului ANRE nr. 105/2018. Singura variantă opozabilă BRM este cea afişată pe site-ul acesteia.

# A. PRODUSE STANDARD TRANZACȚIONABILE ÎN BAZA CONTRACTULUI STANDARD BRM/MECANISMUL DE CONTRAPARTE

**ANEXA 1**

la procedură

|  |  |
| --- | --- |
| **DENUMIRE PRODUS** | **CODIFICARE** |
| 1. Weekend (interval de livrare – sâmbătă – duminică / Weekend extins (interval de livrare sâmbătă – duminică, extins cu sărbătorile legale alipite de sâmbătă și duminică) | BRMWK\_zz-nn-aaaa (unde *zz* este prima zi de weekend / weekend extins, *nn* reprezintă numărul lunii din an de la 1 la 12 și *aaaa* – anul livrării) |
| 1. Week (interval de livrare – săptămâna); | BRM\_GAS\_PHFW\_nn-aaaa  (*nn* reprezintă numărul săptămânii din an de la 01 la 53 și *aaaa* – anul începerii livrării |
| 1. Month (interval de livrare – lună); | BRM\_GAS\_PHFM\_nn-aaaa  (*nn* reprezintă numărul lunii din an de la 1 la 12 și *aaaa* – anul livrării) |
| 1. Quarter (interval de livrare – trimestrul) | BRM\_GAS\_PHFQn-aaaa  (*n* reprezintă trimestrului din an de la 1 la 4 și *aaaa* – anul livrării) |
| 1. Semester (interval de livrare – semestrul) | BRM\_GAS\_PHFS\_Sn-aaaa  (*n* reprezintă numărul semestrului din an de la 1 la 2 și *aaaa* – anul livrării) |
| 1. Cold season (interval de livrare – trimestrele IV și I calendaristice); | BRM\_GAS\_PHFCS-aaaa  (*aaaa* – anul finalizării livrării) |
| 1. Warm season (interval de livrare – trimestrele II și III calendaristice); | BRM\_GAS\_PHFWS-aaaa  (*aaaa* – anul livrării) |
| 1. Gas year (perioada de livrare – anul gazier); | BRM\_GAS\_PHFGY-aaaa  (*aaaa* – anul finalizării livrării) |
| 1. Calendar year (perioada de livrare – anul calendaristic); | BRM\_GAS\_PHFY-aaaa  (*aaaa* – anul livrării) |
| 1. BALANCE OF THE MONTH (BOM) – interval de livrare restul lunii | BRM\_GAS\_PHFBOM\_zz-nn-aaaa  (*zz* reprezintă ziua în care începe livrarea din cadrul lunii, *nn* reprezintă numărul lunii din an de la 1 la 12 și *aaaa* – anul livrării) |

# B . PRODUSE STANDARD TRANZACŢIONABILE

**ÎN BAZA CONTRACTELOR TIP EFET/CONTRACTELOR PREAGREATE**

|  |  |
| --- | --- |
| **DENUMIRE PRODUS** | **CODIFICARE** |
| 1. WEEKEND/BRM\_GAS\_PHWK | BRMWK\_zz-ll-aaaa (unde z este prima zi de weekend) |
| 2. WEEK /BRM\_GAS\_PHFW | BRMW\_ss-aaaa (ss de la 01 la 53) |
| 3. MONTH / BRM\_GAS\_PHFM | BRMM\_luna-aaaa (numele lunii respective) |
| 4. QUARTER / BRM\_GAS\_PHFQ | BRMQ\_Qn-aaaa (nr. de la 1 la 4) |
| 5. SEMESTER /BRM\_GAS\_PHFS | BRMGS\_Sn-aaaa (nr. de la 1 la 2) |
| 6. COLD SEASON/BRM\_GAS\_PHFCS | BRMGN\_CS – aaaa |
| 7. WARM SEASON/ BRM\_GAS\_PHFWS | BRMGN\_WS – aaaa |
| 8. GAS YEAR / BRM\_GAS\_PHFGY | BRMGY-aaaa |
| 9. CALENDAR YEAR /BRM\_GAS\_PHFY | BRMY – aaaa |

**C. PRODUSE STANDARD TRANZACŢIONABILE ÎN BAZA CONTRACTELOR PROPUSE** **DE CĂTRE PARTICIPANTUL INIŢIATOR AL ORDINULUI DE TRANZACŢIONARE**

|  |  |
| --- | --- |
| **DENUMIRE PRODUS** | **CODIFICARE** |
| 1. WEEKEND/BRM\_GAS\_PHWK | BRMWK\_zz-ll-aaaa (unde z este prima zi de weekend) |
| 2. WEEK /BRM\_GAS\_PHFW | BRMW\_ss-aaaa (ss de la 01 la 53) |
| 3. MONTH / BRM\_GAS\_PHFM | BRMM\_luna-aaaa (numele lunii respective) |
| 4. QUARTER / BRM\_GAS\_PHFQ | BRMQ\_Qn-aaaa (nr. de la 1 la 4) |
| 5. SEMESTER /BRM\_GAS\_PHFS | BRMGS\_Sn-aaaa (nr. de la 1 la 2) |
| 6. COLD SEASON/BRM\_GAS\_PHFCS | BRMGN\_CS – aaaa |
| 7. WARM SEASON/ BRM\_GAS\_PHFWS | BRMGN\_WS – aaaa |
| 8. GAS YEAR / BRM\_GAS\_PHFGY | BRMGY-aaaa |
| 9. CALENDAR YEAR /BRM\_GAS\_PHFY | BRMY – aaaa |
| 10. MULTIPLU DE ZI GAZIERĂ/ | BRM\_MULTIPLU-aaaa |

**D. PRODUSE FLEXIBILE TRANZACŢIONABILE ÎN BAZA CONTRACTELOR TIP EFET/PREAGREATE/PROPUSE**

|  |  |
| --- | --- |
| **DENUMIRE PRODUS** | **CODIFICARE** |
| 1. PRODUS FLEXIBIL | BRMF-aaaa |

**DE CĂTRE PARTICIPANTUL INIŢIATOR AL ORDINULUI DE TRANZACŢIONARE**

**ANEXA 2**

La procedură

**CONTRACT - CADRU**

**DE VÂNZARE - CUMPARARE GAZE NATURALE**

nr .............../.........................

**I. Părțile contractante**

**Art. 1**

.................................... , cu sediul social în .................., str. .................. nr. ....., cod poștal ....................., jud. ........., înregistrată la Registrul Comerțului sub nr. J........./........./..........., cod unic de înregistrare RO ...................., având cont deschis la banca……, număr IBAN………………………………. reprezentată legal de ............................................................., în calitate de furnizor de gaze naturale conform Licenței de gaze naturale nr. \_\_\_\_\_ din \_\_.\_\_.\_\_\_\_ emisă de ANRE, denumită în continuare „VÂNZĂTOR”.

**și**

.................................... , cu sediul social în .................., str. .................. nr. ....., cod poștal ....................., jud. ........., înregistrată la Registrul Comerțului sub nr. J........./........./..........., cod unic de înregistrare RO ...................., având cont deschis la banca……, număr IBAN………………………………. reprezentată legal de ............................................................., în calitate de furnizor de gaze naturale conform Licenței de gaze naturale nr. \_\_\_\_\_ din \_\_.\_\_.\_\_\_\_ emisă de ANRE sau în calitate de operator de distribuție gaze naturale conform Licenței de distribuție gaze naturale emisă de ANRE nr...../..../ sau în calitate de consumator final după caz, denumită în continuare „CUMPĂRĂTOR”.

Părțile, denumite în continuare, în mod individual „Partea” și în mod colectiv, „Părțile”, au convenit încheierea prezentului contract de vânzare – cumpărare gaze naturale („Contractul”), cu respectarea următorilor termeni și condiții:

**II. Obiectul contractului**

**Art. 2**

1. Obiectul Contractului este reprezentat de tranzacționarea între Vânzător și Cumpărător a unor cantități determinate de gaze naturale, în condiții standardizate, conform produselor disponibile pe Piața produselor standardizate pe termen mediu și lung administrată de BRM exprimate în unități de energie („Cantitatea Contractată”), în conformitate cu **Anexa nr. 1**, „Anexa de tranzacționare”, cantități destinate comercializării pe piața de gaze naturale din România sau destinate consumului tehnologic în cazul operatorilor de distribuție.
2. Cantitățile, prețurile și perioadele de livrare vor fi cele tranzacționate de către părți în cadrul sesiunilor de negociere pe Piața produselor stadardizate pe termen mediu și lung, administrată de BRM; acestea vor face obiectul unor anexe de tranzacționare aferente fiecărei tranzacții individuale, identice în formă și completate integral, conform cu modelul prezentat în Anexa nr. 1 a prezentului contract - cadru;
3. Transferul dreptului de proprietate se face în Punctul Virtual de Tranzacționare (PVT), pe baza raportului de tranzacţionare pus la dispoziția Părților de către operatorul pieței centralizate - BRM; cantitățile de gaze naturale tranzacționate urmează a fi livrate în PVT, în profil zilnic constant.

**III. Obligația de preluare/Obligația de livrare**

**Art. 3**

1. Cantitățile de gaze naturale tranzacționate sunt ferme, Vânzătorul asumându-și obligația de a le livra și factura Cumpărătorului, iar Cumpărătorul de a le prelua și plăti la prețul rezultat în urma sesiunii de tranzacţionare, conform Raportului de tranzacționare, emis și transmis Părților de către BRM, în conformitate cu prevederile Capitolului V al „Procedurii de organizare și funcționare a pieței produselor standardizate pe termen mediu și lung administrată de BRM”. Părțile vor nominaliza OTS cantitățile predate și preluate, în conformitate cu prevederile Anexei nr. 1.
2. Nepredarea, respectiv nepreluarea cantităților de gaze naturale tranzacționate, parţial sau în totalitate, conferă părții prejudiciate dreptul să factureze părții în culpă contravaloarea cantităţii nelivrate respectiv nepreluate, cu titlu de penalitate și dreptul de a declara rezilierea prezentului Contract în mod unilateral, în cazul în care nelivrarea, respectiv nepreluarea cantităților de gaze naturale tranzacționate este realizată de cealaltă parte în mod repetat.
3. Contravaloarea dezechilibrelor generate de către o Parte celeilalte Părți se calculează conform prevederilor legale in vigoare și se datorează de către Partea în culpă Părții căreia i-au fost generate.

**IV. Durata Contractului**

**Art. 4**

1. Prezentul Contract se încheie **pe perioada aferentă produsului tranzacționat pe Piața produselor stadardizate pe termen mediu și lung administrată de BRM.**
2. **Perioada de valabilitate** a contractului este perioada determinată în timp între momentul încheierii tranzacției și momentul stingerii tuturor obligațiilor legate de plăți, livrări/preluări gaze naturale și operațiunile cu garanțiile aferente.
3. După expirarea Perioadei de Valabilitate, Părțile nu vor mai fi ținute de termenii și condițiile prezentului Contract, decât în măsura necesară pentru punerea în executare a drepturilor și obligațiilor Părților, așa cum iau naștere din prezentul Contract înainte de sfârșitul Perioadei de Valabilitate.

**V. Predarea/preluarea gazelor naturale, măsurarea gazelor naturale**

**Art. 5**

1. Predarea/preluarea gazelor naturale se realizează în PVT la termenul stabilit conform Anexei 1 la prezentul Contract, în profil zilnic constant.
2. Transferul dreptului de proprietate asupra gazelor naturale de la Vânzător la Cumpărător se realizează în PVT pe baza portului de tranzacţionare pus la dispoziția Părților de către operatorul pieței centralizate - BRM.
3. Cheltuielile ocazionate de predarea/preluarea gazelor naturale în PVT vor fi suportate conform prevederilor legislației în vigoare, după cum urmează:
4. Vânzătorul consimte să suporte plata tuturor costurilor fără a se limita la impozite, taxe sau tarife impuse de orice autoritate guvernamentală asupra sau în legătură cu gazele naturale înainte de sau în momentul livrării acestora către Cumpărător în PVT;
5. Cumpărătorul consimte să suporte plata tuturor costurilor, fără a se limita la impozite, taxe sau tarife impuse de orice autoritate guvernamentală asupra sau în legătură cu gazele naturale după preluarea acestora de către Cumpărător în PVT.

**VI. Prețul Contractului. Garantarea plății prețului. Condiții și modalități de plată**

**Art. 6**

1. Prețul gazelor naturale care fac obiectul tranzacțiilor între părți („Prețul Contractual”) este prețul stabilit în urma tranzacționării pe Piața produselor standardizate pe termen mediu și lung administrată de BRM, în conformitate cu Anexa 1 „Anexa de tranzacționare”;
2. Prețul prevăzut la alin (1) nu include TVA și accize, acestea adăugându-se după caz conform legii.
3. Obligațiile de declarare şi plată a accizei către bugetul consolidat al statului pentru gazele naturale achiziționate în baza prezentului Contract se stabilesc în conformitate cu prevederile legislației fiscale.
4. Garantarea plății contravalorii gazelor naturale contractate/livrate pentru fiecare săptămână/lună contractuală de livrare și a riscului de nepreluare a gazelor naturale contractate de către Cumpărător se va realiza într-una dintre următoarele modalități:

* Pentru produsul WEEK, prin:
  + **plata în avans** a contravalorii cantității totale tranzacționate, cu cel puțin 2 Zile Lucrătoare înainte de prima zi de livrare.
* Pentru produsul MONTH, prin:
  + **plata în avans** a contravalorii cantității totale tranzacționate, cu cel puțin 2 Zile Lucrătoare înainte de prima zi de livrare sau
  + prin constiuirea unei **scrisori de garanție bancară** de către Cumpărător, în beneficiul Vânzătorului; scrisoarea de garanție bancară va fi transmisă Vânzătorului, în original, în termen de cel mult 5 Zile Lucrătoare de la data semnării Contractului de ambele părți, dar nu mai puțin de 2 Zile Lucrătoare înainte de prima zi de livrare și va acoperi întreaga sumă reprezentând Valoarea Contractului, putând fi executată de către Vânzător pentru neîncasarea prețului și a penalităților aplicate în conformitate cu prevederile prezentului Contract.Termenul de valabilitate al scrisorii de garanție bancară este de 35 de zile de la ultima zi a lunii de livrare.

Modalitatea de garantare este decisă de către Cumpărător, urmând a fi notificată Vânzătorului la momentul semnării prezentului Contract.

* Pentru produsul QUARTER, prin:
  + prezentarea unei **garanții de buna execuție (SGB)**, în termen de cel mult 5 Zile Lucrătoare de la data semnării Contractului de ambele părți, dar nu mai puțin de 2 Zile Lucrătoare înainte de începerea livrărilor, suma acesteia reprezentând Valoarea Contractului aferentă unei perioade de livrare de 30 de zile, urmată de **plata în avans** a contravalorii reprezentând o perioadă de livrare de o lună din Valoarea Contractului, cu cel puțin 2 Zile Lucrătoare înainte de prima zi de livrare.
    - După confirmarea plății aferente lunii a 2-a de livrare, valoarea cumulată a garanțiilor (prin avans de plată și SGB), se va reduce la echivalentul ultimei luni de livrare
  + sau prezentarea unei **garanții de bună execuție (SGB)**, în termen de cel mult 5 Zile Lucrătoare de la data semnării Contractului de ambele părți, dar nu mai puțin de 2 Zile Lucrătoare înainte de începerea livrărilor, suma acesteia reprezentând Valoarea Contractului aferentă unei perioade de livrare de 30 de zile, urmând ca inainte cu cel puțin 2 zile de începerea perioadei de livrare să se **completeze scrisoarea de garanție bancară** cu suma reprezentând Valoarea Contractului aferentă unei perioade de livrare de 60 de zile. Scrisoarea de garanție bancară poate fi executată de către Vânzător pentru neplata prețului și a penalităților aplicate în conformitate cu prevederile prezentului Contract.
    - După confirmarea plății lunilor 1 și 2 de livrare, valoarea scrisorii de garanție bancară se va reduce corespunzător, menținând acoperire numai pentru perioada rămasă neachitată.

Termenul de valabilitate al scrisorii de garanție bancară este de 35 de zile de la ultima zi a lunii de livrare în cazul ambelor modalități de garantare.

* Pentru produsele SEMESTER, SEASON și YEAR, plata va fi garantată prin:
  + prezentarea unei **garanții de bună executie (SGB)** , în termen de cel mult 5 Zile Lucrătoare de la data semnării Contractului de ambele părți, dar nu mai puțin de 2 Zile Lucrătoare înainte de începerea livrărilor, suma acesteia reprezentând Valoarea Contractului aferentă unei perioade de livrare de 30 de zile, urmând ca înainte cu cel puțin 2 Zile Lucrătoare de la începerea perioadei de livrare, să completeze **scrisoarea de garanție bancară** cu suma reprezentând Valoarea Contractului aferentă unei perioade de livrare de 30 de zile și să facă **plata în avans** a sumei reprezentând Valoarea Contractului aferent unei perioade de livrare de 30 de zile după încheierea fiecărei luni de livrare sau;
  + prin prezentarea unei **garanții de bună execuție (SGB)**, în termen de cel mult 5 Zile Lucrătoare de la data semnării Contractului de ambele părți, dar nu mai puțin de 2 Zile Lucrătoare înainte de începerea livrărilor, suma acesteia reprezentând Valoarea Contractului aferentă unei perioade de livrare de 30 de zile, urmând ca înainte cu cel puțin 2 zile de începerea perioadei de livrare să se **completeze scrisoarea de garanție bancară** cu suma reprezentând Valoarea Contractului aferentă unei perioade de livrare de 60 de zile. Scrisoarea de garanție bancară poate fi executată de către Vânzător pentru neplata prețului și a penalităților aplicate în conformitate cu prevederile prezentului Contract.

În ultimele 3 luni de livrare după confirmarea plăților aferente antepenultimei și penultimei luni, valoarea cumulată a garanțiilor bancare se va reduce corespunzător astfel încât aceasta să acopere numai lunile rămase de livrat până la finalul contractului.

Termenul de valabilitate al scrisorii de garanție bancară este de 35 de zile de la ultima zi a lunii de livrare în cazul ambelor modalități de garantare.

1. Garantarea livrării gazelor naturale de Vânzător se va realiza într-una dintre următoarele modalități:
2. Pentru produsul WEEK, Vânzătorul nu constituie garanție.
3. Pentru produsul MONTH, prin constiuirea unei **garanții de bună execuție** sub formă de scrisoare de garanție bancară de către Vânzător, în beneficiul Cumpărătorului, care va fi transmisă Cumpărătorului, în original, cu cel mult 5 Zile Lucrătoare de la data semnării Contractului de ambele părți, dar nu mai puțin de 2 Zile Lucrătoare înainte de începerea livrărilor și care va acoperi întreaga sumă reprezentând Valoarea Contractului, putând fi executată de către Cumpărător pentru nelivrare și neplată a penalităților aplicate în conformitate cu prevederile prezentului Contract. Termenul de valabilitate al scrisorii de garanție bancară este de 10 zile după ultima zi de livrare.
4. Pentru produsele, QUARTER, prin contituirea unei **garanții de bună execuție** sub formă de scrisoare de garanție către Vânzător, în beneficiul Cumpărătorului, scrisoare de garanție bancară care va fi transmisă Cumpărătorului, în original, cu cel mult 5 Zile Lucrătoare de la data semnării Contractului de ambele părți, dar nu mai puțin de 2 Zile Lucrătoare înainte de începerea livrărilor, și care va acoperi suma reprezentând Valoarea Contractului aferentă unei perioade de 30 de zile de livrare, putând fi executată de către Cumpărător pentru nelivrare și neplată a penalităților aplicate în conformitate cu prevederile prezentului Contract.
   1. În termen de maxim 5 Zile Lucrătoare de la începutul ultimei luni de livrare, valoarea scrisorii de garanție bancară se va reduce la 30 de zile din Valoarea Contractuală.

Termenul de valabilitate al scrisorii de garanție bancară este de 10 zile după ultima zi de livrare.

1. Pentru produsele SEMESTER, SEASON și YEAR, prin contituirea unei **garanții de bună execuție** sub formă de scrisoare de garanție bancară de către Vânzător, în beneficiul Cumpărătorului, scrisoare de garanție bancară care va fi transmisă Cumpărătorului, în original, cu cel mult 5 Zile Lucrătoare de la data semnării Contractului de ambele părți, dar nu mai puțin de 2 Zile Lucrătoare înainte de începerea livrărilor, și care va acoperi suma reprezentând Valoarea Contractului aferentă unei perioade de 60 de zile de livrare, putând fi executată de către Cumpărător pentru nelivrare și neplată a penalităților aplicate în conformitate cu prevederile prezentului Contract.
   1. În termen de maxim 5 Zile Lucrătoare de la începutul penultimei luni de livrare, valoarea scrisorii de garanție bancară se va reduce la 60 de zile din Valoarea Contractuală;
   2. În termen de maxim 5 Zile Lucrătoare de la începutul ultimei luni de livrare, valoarea scrisorii de garanție bancară se va reduce la 30 de zile din Valoarea Contractuală.

Termenul de valabilitate al scrisorii de garanție bancară este de 10 zile după ultima zi de livrare.

1. Încălcarea obligației de a efectua plata în avans sau de a transmite în termen scrisoarea de garanție bancară, dă dreptul celeilalte Părți de a rezilia prezentul Contract în mod unilateral din culpa celeilalte Părți și de a factura acesteia din urmă cu titlu de penalitate contravaloarea cantității nelivrate, respectiv nepreluate.
2. Partea care constituie garanția bancară va avea obligația să reîntregească garanția acoperită de scrisoarea de garanție bancară după fiecare executare a acesteia de către cealaltă Parte, respectiv să reînnoiască scrisoarea de garanție bancară, dacă este necesar, pentru a acoperi în orice moment valoarea garantată. Toate comisioanele legate de scrisoarea de garanție bancară și de executarea acesteia vor fi suportate de către Partea care constituie garanția bancară.
3. Partea în favoarea căreia se constituie scrisoarea de garanție bancară va avea obligația să o restituie celeilalte Părți, la solicitarea scrisă a acesteia, în termen de 2 zile lucrătoare de la data îndeplinirii integrale a obligațiilor pe care aceasta le garantează. În cazul folosirii plății în avans ca modalitate de garantare, Partea în favoarea căreia se face plata va avea obligația să returneze celeilalte Părți avansul sau în funcție de acordul ambelor părți, să se facă compensarea cu ultima lună de plată.
4. **Garanția de bună execuție** poate fi executată de oricare Parte în situația în care cealaltă Parte nu își respectă oricare dintre obligațiile contractuale, respectiv nepreluare/nelivrare și neplată.

**Art. 7**

1. Vânzătorul va emite factura Cumpărătorului, după cum urmează:

* Cu cel puțin 2 zile înainte de începerea livrărilor, în situația în care factura are regim de avans de plată;
* În termen de maximum 20 de zile de la finalizarea fiecărei luni de livrare, pentru celelalte facturi emise în baza Contractului, cu Data Scadentă de plată până pe data de 25 aferentă lunii următoare lunii de livrare.

1. Facturile întocmite de Vânzător corespunzător prevederilor prezentului Contract se vor transmite Cumpărătorului prin fax și/sau e-mail, la data emiterii. Orice întârziere în emiterea sau transmiterea facturilor conduce la prelungirea aferentă a termenelor de plată.
2. Plata gazelor naturale se va efectua de către Cumpărător prin virament bancar, în baza facturilor emise de către Vânzător. Plata prin virament bancar sau prin orice alte instrumente de plată se consideră efectuată la data la care contul bancar al Vânzătorului este creditat cu suma reprezentând valoarea facturată. Plata se va face în contul Vânzătorului înscris în factură.
3. Cumpărătorul va menționa în mod explicit în ordinul de plată, factura care se achită și va transmite, la solicitarea Vânzătorului o copie a acestuia, la adresele de corespondenţă prevăzute la art. 14.
4. Neachitarea la termenul scadent de plată a facturilor emise conform prezentului articol, dă dreptul Vânzătorului la:
5. nelivrarea gazelor naturale conform Contractului, fără a da naștere vreunei obligații/răspunderi contractuale din partea Vânzătorului, în cazul neachitării facturilor de avans;
6. perceperea unei cote a dobânzilor de întârziere egală cu nivelul majorărilor pentru neplata la termen a obligațiilor față de bugetul de stat consolidat, calculată pentru fiecare zi de întârziere, începând cu ziua imediat următoare Datei Scadente, până la achitarea integrală a debitului, inclusiv ziua plății;
7. limitarea/întreruperea furnizării de gaze naturale cu notificarea prealabilă a Cumpărătorului în termen de 24 (douăzecişipatru) ore de la transmiterea în acest sens a unei notificări către Cumpărător și OTS;
8. rezilierea prezentului Contract în mod unilateral din culpa Cumpărătorului, în cazul în care întârzierea plății depășește 10 zile.
9. În cazul în care o sumă facturată de către Vânzător este contestată integral sau în parte de Cumpărător, acesta va înainta o notă explicativă Vânzătorului cuprinzând obiecțiile sale, în termen de 5 (cinci) zile lucrătoare de la data primirii facturii prin fax sau poșta electronică, și va plăti suma rămasă necontestată până la termenul limită de plată, conform art. 7 alin. (1). Obiecțiile Cumpărătorului privind valorile facturate prezentate în nota explicativă, se vor concilia între Părți în termen de 5 (cinci) zile lucrătoare de la data primirii pretențiilor formulate de către Cumpărător. Pentru sumele contestate, dar stabilite ulterior pe cale amiabilă sau hotărâre judecătorească a fi datorate de Cumpărător, acesta va plăti, pe lângă suma datorată, o penalitate calculată conform prevederilor art. 3 alin. (2). În cazul în care, în urma contestației, s-a stabilit reducerea valorilor facturate, Cumpărătorului i se restituie eventualele sume și penalități aferente calculate potrivit art. 3 alin. (2), deja plătite, corespunzătoare reducerii respective. Procedura prevăzută de prezentul art. 7 alin. 6 nu va împiedica executarea garanției constituite de Cumpărător conform art.6 alin. (4).

**VII. Taxe şi impozite**

**Art. 8**

1. În conformitate cu prevederile legale, Vânzătorul consimte să fie responsabil și să plătească sau să determine plata tuturor taxelor și/sau impozitelor, impuse de orice autoritate guvernamentală și asociate gazelor naturale livrate în baza prezentului Contract, înainte de predarea lor către Cumpărător.
2. În conformitate cu prevederile legale, Cumpărătorul consimte să fie responsabil și să plătească sau să determine plata tuturor taxelor și/sau impozitelor, impuse de către orice autoritate guvernamentală și asociate gazelor naturale livrate în baza prezentului Contract, după primirea acestora de la Vânzător.

**VIII. Drepturi și Obligații**

**Art. 9**

1. Vânzătorul are următoarele drepturi principale:
2. să factureze Cumpărătorului cantitatea de gaze naturale livrată și penalitățile ori dobânzile penalizatoare - atunci când este cazul – în conformitate cu prevederile contractuale și să încaseze contravaloarea acestora;
3. să facureze Cumpărătorului valoarea dezechilibrelor create de acesta și să încaseze contravaloarea acestora;
4. să sisteze livrările de gaze naturale Cumpărătorului, cu respectarea prevederilor de la art. 7 alin. (5) litera b);
5. să execute scrisoarea de garanție bancară constituită de către Cumpărător conform art. 6alin. (4), în cazul unei întârzieri la plată a Cumpărătorului.
6. Vânzătorul are următoarele obligații principale:
7. să livreze Cumpărătorului cantitățile de gaze naturale stabilite potrivit prezentului Contract, în baza Anexei de tranzacționare care face parte integrantă din Contract;
8. să asigure parametrii specificați ai gazelor naturale livrate, în conformitate cu legislația în vigoare;
9. să dețină și să mențină în vigoare, pe toata durata Contractului, licențele și autorizațiile necesare livrării/preluării gazelor naturale în PVT și să respecte prevederile acestora;
10. să asigure livrarea către Cumpărător a cantității de gaze naturale contractate în termenii prezentului contract;
11. să returneze Cumpărătorului garanția de bună execuție în termen de 1 (una) zi lucrătoare din momentul achitării tuturor datoriilor financiare, în cazul în care contractul a încetat;
12. să reia livrarea gazelor naturale către Cumpărător în termen de maximum 24 (douăzecișipatru) ore de la data încetării motivului întreruperii, cu excepția situațiilor de forță majoră și a stării de necesitate;
13. să constituie o garanție de bună-execuție prin intermediul unei scrisori de garanție bancară valabilă de la data emiterii, având ca valoare garantată având ca valoare garantată valoarea prevazută la art. 6 alin. (5).

**Art. 10**

1. Cumpărătorul are următoarele drepturi principale:
2. să solicite și să preia cantitățile de gaze naturale, în conformitate cu prevederile prezentului Contract și a tuturor Anexelor de tranzacționare care fac parte integrală din Contract;
3. să facureze Vânzătorului valoarea dezechilibrelor create de acesta și să încaseze contravaloarea acestora;
4. să pretindă daune Vânzătorului în cazul limitărilor și/sau întreruperilor în livrarea gazelor naturale, în alte situații decât cele permise în prezentul Contract sau de legea aplicabilă, cauzate din culpa acestuia, culpă rezultată în baza unei expertize tehnice. Pentru evitarea oricărui dubiu, culpa trebuie dovedită.
5. să execute scrisoarea de garanție bancară constituită de către Vânzător conform art. 6 alin. (5), în cazul nelivrării gazelor naturale de către Vânzător.
6. Cumpărătorul are următoarele obligații principale:
7. să preia şi/sau să plătească cantitățile de gaze naturale puse la dispoziție de către Vânzător în condițiile prezentului Contract;
8. să achite integral și la termen contravaloarea gazelor naturale cumpărate în condițiile prezentului Contract;
9. să dețină și să mențină în vigoare, pe toata durata Contractului, licențele și autorizațiile necesare livrării/preluării gazelor naturale în PVT și să respecte prevederile acestora;
10. Să constituie o garanție de bună-execuție prin intermediul unei scrisori de garanție bancară valabilă de la data emiterii, având ca valoare garantată, valoarea prevazută la art. 6 alin. (4).

**IX. Clauza de confidențialitate**

**Art. 11**

1. Părțile se obligă să trateze toate informațiile, datele și documentațiile de care au luat cunoștință în timpul și/sau cu ocazia derulării prezentului Contract, ca informații confidențiale și își asumă responsabilitatea pentru păstrarea caracterului confidențial al acestora.
2. Sunt exceptate de la prevederile Art. 11 alin. (1) următoarele date, documente şi informații:

a) cele pentru a căror dezvăluire s-a primit acordul prealabil și scris al celeilalte părți contractante;

b) cele care la data dezvăluirii lor sunt de circulație publică;

c) cele solicitate de organele abilitate ale statului, în baza unei obligații legale.

1. În cazul în care una dintre Părți încalcă obligația de confidențialitate cu privire la prezentul Contract, prin dezvăluirea către terți neautorizați a unor informații fără caracter public, va fi obligată la plata de daune către Partea prejudiciată.
2. Prevederile alin. (1) rămân valabile timp de 5 ani după încetarea prezentului Contract.

**X. Răspunderea contractuală**

**Art. 12**

Fiecare Parte va fi răspunzătoare doar pentru executarea și îndeplinirea obligațiilor sale contractuale, în conformitate cu dreptul comun.

**XI. Încetarea Contractului**

**Art. 13**

1. Prezentul Contract încetează la:
2. încheierea Perioadei de Valabilitate a Contractului;
3. în situația în care una dintre Părți încetează să mai dețină autorizațiile/licențele necesare executării obligațiilor din prezentul Contract;
4. în cazul în care evenimente de forță majoră împiedică Părțile să își îndeplinească obligațiile contractuale conform Contractului;
5. prin rezilierea de către oricare Parte, în condițiile prevăzute de prezentul Contract;
6. prin încetare de drept în caz de faliment sau dizolvare, după caz, a partenerului contractual.
7. Încetarea prezentului Contract nu are niciun efect asupra obligațiilor contractuale asumate de către Părți și neexecutate încă.

**XII. Notificări**

**Art. 14**

1. Părțile convin ca pe parcursul derulării prezentului Contract, toate notificările sau comunicările între ele să se facă în scris și să fie transmise prin fax și/sau e-mail, trimitere poștală recomandată cu confirmare de primire, ori prin curier la adresele indicate mai jos:

Pentru Vânzător:

\_\_\_\_\_\_\_\_\_\_\_\_\_\_\_

Sediul: \_\_\_\_, \_\_\_\_\_\_\_\_\_, nr. \_\_\_\_, județul/sectorul \_\_\_\_\_

Tel: +4 \_\_\_\_\_\_\_\_\_\_

Fax: +4 \_\_\_\_\_\_\_\_\_\_

E-mail solicitări generale: \_\_\_\_\_\_\_\_\_\_

Responsabil REMIT: \_\_\_\_\_\_\_\_\_\_

Responsabil GMOIS: \_\_\_\_\_\_\_\_\_\_

Responsabil Facturare: \_\_\_\_\_\_\_\_\_\_

Responsabil Contractare: \_\_\_\_\_\_\_\_\_\_

Pentru Cumpărător:

­­­­\_\_\_\_\_\_\_\_\_\_\_\_\_\_\_

Sediul: \_\_\_\_, \_\_\_\_\_\_\_\_\_, nr. \_\_\_\_, județul/sectorul \_\_\_\_\_

Tel: +4 \_\_\_\_\_\_\_\_\_\_

Fax: +4 \_\_\_\_\_\_\_\_\_\_

E-mail solicitări generale: \_\_\_\_\_\_\_\_\_\_

Responsabil REMIT: \_\_\_\_\_\_\_\_\_\_

Responsabil GMOIS: \_\_\_\_\_\_\_\_\_\_

Responsabil Facturare: \_\_\_\_\_\_\_\_\_\_

Responsabil Contractare: \_\_\_\_\_\_\_\_\_\_

1. În cazul în care notificarea se face prin intermediul poștei, ea va fi transmisă prin scrisoare recomandată, cu confirmare de primire și se consideră primită de destinatar la data menționată de oficiul poștal primitor pe această confirmare.
2. Notificările verbale nu se iau în considerare de niciuna dintre Părți dacă nu sunt confirmate prin intermediul uneia dintre modalitățile prevăzute la alineatele precedente.
3. Schimbarea adresei de corespondență a oricăreia dintre Părți va fi notificată potrivit prevederilor alin. (1) de mai sus cu cel puțin 5 (cinci) zile calendaristice înainte de a deveni efectivă, în caz contrar notificările urmând a fi considerate valabil comunicate chiar și în situația mențiunii „destinatar mutat de la adresa” sau similar sau în cazul neridicării de către destinatar a documentului.

**XIII. Modificarea de circumstanțe**

**Art. 15**

1. Prin “modificare de circumstanțe” se înțelege: intrarea în vigoare, modificarea textului sau a interpretării privind orice cerință legală, normă, metodologie sau recomandare a unei autorități care nu erau în vigoare la data semnării acestui Contract.
2. Modificarea circumstanțelor poate include, fără a se limita la: introducerea unor noi impozite sau taxe, o schimbare a modalităților de impunere sau taxare, o majorare/diminuare a oricăror impozite şi taxe existente ori o schimbare a metodologiei avute în vedere la data încheierii prezentului Contract, privind fundamentarea sau recomandarea și/sau aplicarea elementelor utilizate la stabilirea Prețului Contractual; se consideră modificare de circumstanțe în sensul prezentului Contract și orice modificarea şi completare a Codului Rețelei pentru Sistemul Național de Transport în vigoare.
3. În cazul unei modificări de circumstanțe care afectează prevederile din prezentul Contract, Părțile se obligă să semneze un act adițional care să reflecte respectiva modificare.

**XIV. Forța Majoră**

**Art. 16**

1. Cazul de forță majoră este acel eveniment viitor, imprevizibil și insurmontabil, care exonerează de răspundere Partea care îl invocă, în cazul neexecutării parțiale sau totale a obligațiilor asumate prin Contract, dacă acesta este invocat în condițiile legii.
2. Partea care invocă un caz de forță majoră este obligată să îl notifice celeilalte Părți în termen de 48 (patruzeci și opt) ore de la apariția evenimentului, urmată de remiterea documentelor justificative în termen de 5 (cinci) zile calendaristice de la aceeași dată; de asemenea, Partea în cauză este obligată să ia măsurile posibile în vederea limitării consecințelor produse de un asemenea caz.
3. Cazurile de Forță Majoră vor fi certificate de Camera de Comerț și Industrie a României.
4. În cazul în care forța majoră nu încetează în termen de 30 (zece) zile calendaristice, Părțile au dreptul să solicite încetarea de plin drept a Contractului, fără ca vreuna dintre ele să pretindă daune-interese.
5. Apariția unui caz de Forță Majoră nu exonerează Părțile de obligațiile scadente până la data apariției cazului de Forță Majoră;

**XV. Legislația aplicabilă**

**Art. 17**

1. Prezentul Contract, precum și drepturile și obligațiile Părților care rezultă din derularea acestuia se supun legislației române în vigoare.
2. Părțile convin ca toate neînțelegerile rezultate din interpretarea, executarea sau încetarea acestui Contract să fie rezolvate pe cale amiabilă.
3. În caz contrar, orice litigiu decurgând din sau în legătură cu acest Contract, inclusiv referitor la încheierea, executarea ori desființarea lui, se va soluționa de către instanțele competente.

**XVI. Cesiune**

**Art. 18**

Niciuna dintre Părți nu va putea ceda unui terț, în orice mod, în tot sau în parte, drepturile și/sau obligațiile sale decurgând din prezentul Contract.

**XVII. Clauze finale**

**Art. 19**

În cazul schimbării formei juridice/reorganizării judiciare, Părțile se obligă să comunice, în termen de maxim 5 (cinci) zile calendaristice de la această dată, modul de preluare a obligațiilor contractuale reciproce.

**Art. 20**

Părțile se obligă, una față de cealaltă, să dețină pe toată durata Contractului aprobările necesare pentru îndeplinirea obligațiilor stipulate în acesta.

**Art. 21**

Dispozițiile prezentului Contract se completează cu prevederile Codului Civil, precum și cu celelalte reglementări legale în vigoare. În cazul în care una dintre prevederile Contractului este lipsită de valabilitate sau inaplicabilă sub orice aspectîn conformitate cu legile și reglementarile aplicabile, valabilitatea, legalitatea și aplicabilitatea celorlalte prevederi ale Contractului nu va fi afectată în niciun fel de aceasta, iar Contractul va continua să își producă efectele. Prevederile lipsite de valabilitate sau inaplicabile vor fi considerate ca fiind substituite cu o prevedere adecvată și echitabilă care, în masura permisă de lege, este cât mai aproape posibil de intenția și scopul prevederii lipsite de valabilitate sau inaplicabile, în măsura în care Părțile nu convin la înlocuirea lor prin act adițional.

**Art. 22.**

Faptul că una dintre Părţi nu se prevalează, la un moment dat, de vreuna dintre prevederile prezentului Contract, nu poate fi interpretat ca fiind o renunţare la dreptul de a se prevala de aceasta ulterior, nu echivalează cu modificarea prezentului Contract şi nici nu dau naştere vreunui drept oarecare în favoarea celeilalte Părţi sau a unui terţ.

**Art. 23.**

Părţile declară că dispun de toată experienţa şi cunoştinţele necesare încheierii prezentului Contract, ca prezentul Contract este încheiat în deplină cunoştinţă de cauză cu privire la efectele acestuia, cunoscând şi înţelegând pe deplin toate aspectele legale, tehnice şi comerciale legate de încheierea, executarea şi încetarea prezentului Contract.

**Art. 24.**

Oricare dintre Părţi va avea dreptul de a solicita plata sumelor datorate în temeiul prezentului Contract în termen de 3 ani de la data scadenţei acestora.

**Art. 25**

Prezentul Contract a fost întocmit astăzi, \_\_.\_\_.\_\_\_\_\_ , în 2 (două) exemplare originale, câte unul pentru fiecare Parte și își produce efectele începând cu data de \_\_\_\_\_\_\_\_\_\_\_\_\_\_\_\_

**XVIII. Anexe**

**Art. 26**

Următoarele anexe fac parte integrantă din prezentul Contract:

Anexa 1. Anexa de Tranzacționare

Anexa 2. Terminologie

Își asumă și angajează răspunderea societății:

**VÂNZĂTOR** **CUMPĂRĂTOR**

(Denumire societate) (Denumire societate)

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Reprezentant legal Reprezentant legal

**Anexa 1**

la contract

**Anexa de tranzacționare**

Condițiile specifice și comerciale de contractare prezentate în cele ce urmează vor reflecta în detaliu elementele din Raportul de tranzacționare nr............../............................ Informațiile redate în prezenta anexă vor prevala în fața altor prevederi contractuale care se referă la o temă identică.

**Vânzător: \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Cumpărător: \_\_\_\_\_\_\_\_\_\_\_\_\_\_\_\_\_\_\_\_\_**

* **PERIOADA LIVRARE/CANTITATE DE GAZE NATURALE/PREȚ/PUNCT PREDARE -PRELUARE**

|  |  |  |  |  |
| --- | --- | --- | --- | --- |
| **Perioada de livrare**  (începe și se termină la ora 07:00 a zilei gaziere) | **Cantitate totală tranzacționată**  (MWh) | **Cantitate livrată zilnic**  **(MWh/zi)** | **Preț**  (LEI /MWh) | **Punct Predare/Preluare** |
|  |  |  |  |  |

* **Valoare totală a contractului** (fără TVA și/sau accize): \_\_\_\_\_\_\_\_\_\_\_\_\_ **LEI**

Prezenta anexă a fost încheiată în urma tranzacționării pe piețele centralizate organizate șși administrate de Bursa Română de Mărfuri (Romanian Commodities Exchange ) SA – Piaţa centralizată a produselor pe termen mediu și lung, **Produsul** (*se va bifa produsul corespunzător*)**:**

□ **WEEKEND**

**□ WEEK**

**□ MONTH**

**□ FIRST QUARTER**

**□ SECOND QUARTER**

**□ THIRD QUARTER**

**□ FOURTH QUARTER**

**□ FIRST SEMESTER**

**□ SECOND SEMESTER**

**□ COLD SEASON**

**□ WARM SEASON**

**□ GAS YEAR**

**□ CALENDAR YEAR,**

Își asumă și angajează răspunderea societății:

**VÂNZĂTOR** **CUMPĂRĂTOR**

(Denumire societate) (Denumire societate)

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Reprezentant legal Reprezentant legal

**Anexa 2**

la contract

**Terminologie**

**„Codul rețelei pentru sistemul național de transport al gazelor naturale”**- act normativ ce reglementează condițiile și regulile de utilizare a Sistemului Național de Transport al gazelor naturale din România;

**„Autoritate Competentă”** - Autoritatea Națională de Reglementare în Domeniul Energiei (ANRE);

**“Cantitate Contractată”** – un volum de gaze naturale vândute de către Vânzător, Cumpărătorului, în conformitate cu prevederile Contractului pe durata Perioadei de Livrare;

**“Data Scadentă”** – data şi/sau datele la care sumele de plată debitează contul Vânzătorului cu contravaloarea facturilor emise conform prevederilor Contractului. Dacă acea dată corespunde unei Zile Nelucrătoare, se consideră Ziua Lucrătoare imediat următoare;

**„Gaze naturale”** – gazele libere din zăcămintele de gaz metan, gazele dizolvate în țiței, cele din câmpul de gaze asociat zăcămintelor de țiței, precum şi gazele rezultate din extracția sau separarea hidrocarburilor lichide;

**„Operatorul de transport şi de sistem (OTS)”** – persoana fizică sau juridică ce realizează activitatea de transport al gazelor naturale şi răspunde de exploatarea, întreținerea şi, dacă este necesar, dezvoltarea sistemului de transport într-o anumită zonă şi, după caz, a interconectărilor sale cu alte sisteme, precum şi de asigurare a capacității pe termen lung a sistemului, în vederea satisfacerii cererii pentru transportul gazelor naturale;

**''Perioada de Livrare''** – înseamnă perioada definită de către părți pentru fiecare tranzacție individuală;

„**Prețul Contractual**” - reprezintă prețul gazelor naturale/MWh, rezultat în urma tranzacției, ce va fi plătit de Cumpărător Vânzătorului pentru gazele naturale contractate în baza Contractului;

**„Sistemul Național de Transport** „(SNT) – sistemul de transport gaze naturale situat pe teritoriul României şi care se află în proprietatea publică a statului;

“**Valoarea Contractuală**”- reprezintă valoarea obținută prin înmulțirea Cantității Contractate cu Prețul Contractual, la care se adaugă TVA în conformitate cu prevederile legale;

**„Zi Lucrătoare”** - înseamnă orice zi, alta decât Sâmbăta sau Duminica sau orice sărbătoare legală, în care băncile sunt în general deschise pentru operațiuni în România;

**„Zi Nelucrătoare**”- înseamnă orice zi de Sâmbăta sau Duminica sau orice sărbătoare legală şi în care băncile sunt închise pentru efectuarea oricăror operațiuni în România.

Își asumă și angajează răspunderea societății:

**VÂNZĂTOR** **CUMPĂRĂTOR**

(Denumire societate) (Denumire societate)

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Reprezentant legal Reprezentant legal

# ORDIN INIŢIATOR

(model)

# ANEXA 3

la procedură

|  |  |
| --- | --- |
| Participant |  |
| Beneficiar |  |
| Produs standard |  |
| Tip activ |  |
| Proveniența gazului |  |
| Cantitate |  |
| Limita maximă de variație a cantității contractate\* |  |
| Sens ordin : Vânzare/cumpărare |  |
| Prețul de pornire al licitației |  |
| Formula de ajustare a pretului\* |  |
| Condiția de livrare : PVT |  |
| Data începerii livrării |  |
| Alte precizări |  |
| Data și ora propusă pt desfășurarea ședinței |  |

**Am luat cunoştinţă şi ne angajăm** să respectăm prevederile Regulamentului privind cadrul organizat de tranzacţionare pe pieţele centralizate de gaze naturale administrate de Societatea Bursa Română de Mărfuri (Romanian Commodities Exchange) S.A., aprobat prin Ordinul preşedintelui ANRE nr. 223/2018 cu modificările ulterioare şi ale procedurilor de tranzacţionare pe pieţele centralizate de gaze naturale administrate de Societatea Bursa Română de Mărfuri (Romanian Commodities Exchange) S.A..

\* Valabil doar în cazul inițierii unui ordin pentru un produs flexibil

# Client: Vizat

# membru afiliat/membru acţionar

(Nume, prenume)

(Semnătura autorizată şi ştampila)

# ANEXA 4

La procedura

# Contract de Novație

1. **Părțile contractante**

**Art. 1**

Părțile contractului de novație (în continuare „Contractul de Novație”) sunt, pe de o parte, Bursa Română de Mărfuri, în calitate de contraparte (în continuare „Contrapartea” sau „BRM”) și participanții de pe piața centralizată a gazelor naturale (în continuare, individual, „Beneficiarul Vânzător” sau „Vânzătorul”, respectiv „Beneficiarul Cumpărător” sau „Cumpărătorul" iar colectiv „Beneficiarii”), care nu au calitatea de Membru Compensator și Acord de Acceptare MC cu BRM în calitate de Contraparte și care au încheiat o tranzacție, (în continuare „Tranzacția”), pe piață produselor pe termen mediu și lung, și a fost refuzat de contrapartea lor în tranzacție.

Părţile de mai sus sunt denumite în cele ce urmează în mod individual “Partea” şi în mod colectiv “Părţile”.

# Obiectul contractului

**Art. 2 Acceptarea tranzacției de Contrapartea**

* 1. Contrapartea se substituie într-o tranzacție încheiată pe piață produselor pe termen mediu și lung a produselor standardizate, conform Art. 3, alineatul (1), punctul A din Procedura de tranzacționare a produselor pe termen mediu si lung, prin Contractul de Novație, devenind Cumpărător pentru Vânzător și Vânzător pentru Cumpărător.
  2. Contractul de novație este parte integrantă a Procedurii de organizare și funcționare a Pieței Produselor Standardizate pe termen mediu și lung, fiind aplicabil tuturor participanților pe această piață de la data încheierii unei tranzacții. Contractul va produce efecte începând cu data la care Contrapartea acceptă solicitarea de cedare a tranzacției încheiate, înaintată de oricare din părțile Tranzacției care refuză încheierea Contractului Standard (Anexa 2 la Procedura de tranzacționare a produselor pe termen mediu și lung) cu contrapartea tranzacției.
  3. Obligațiile de livrare și preluare fizică a gazelor naturale rămân în sarcina părților Tranzacției, Contrapartea având rol de garant financiar pentru îndeplinirea tuturor obligațiilor financiare, dar fără a face în nume propriu livrări sau preluări de gaze naturale.
  4. BRM în calitate de Contraparte garantează plata contravalorii gazelor naturale tranzacționate conform tranzacției încheiate. BRM în calitate de Contraparte garantează prin mecanisme specifice de management al riscurilor precum și prin fondul de garantare preluarea și livrarea gazelor naturale conform tranzacției încheiate de către un alt furnizor în caz de nerespectare a condițiilor de livrare/preluare induse de o parte a tranzacției încheiate.
  5. Cantitățile, prețurile și perioadele de livrare vor fi cele ce au fost tranzacționate de către părți în cadrul sesiunilor de negociere pe Piața produselor standardizate pe termen mediu și lung administrată de BRM; acestea vor face obiectul unor anexe de tranzacționare aferente fiecărei tranzacții individuale, identice în formă și completate integral, conform cu modelul prezentat în Anexă 1 a prezentului Contract - cadru;
  6. Transferul dreptului de proprietate se face în Punctul Virtual de Tranzacționare (PVT), pe baza raportului de tranzacționare pus la dispoziția Părților de către operatorul pieței centralizate -

BRM; cantitățile de gaze naturale tranzacționate urmează a fi livrate în PVT, în profil zilnic constant.

# Obligația de preluare/Obligația de livrare Art. 3

1. Cantitățile de gaze naturale tranzacționate sunt ferme, Furnizorul în calitate de Vânzător asumându-și obligația de a le livra în PVT iar în calitate de Cumpărător de a le prelua și plăți la prețul rezultat în urma sesiunii de tranzacționare, conform Raportului de tranzacționare, emis și transmis Părților de către BRM, în conformitate cu prevederile Capitolului V al „Procedurii de organizare și funcționare a pieței produselor standardizate pe termen mediu și lung administrată de BRM”.
2. Neexecutarea de către oricare dintre Beneficiari, în tot sau în parte, a obligației de predare, respectiv de preluare a cantităților de gaze naturale tranzacționate, conferă Contrapărții dreptul de a încasa contravaloarea cantității nepredate sau, după caz, nepreluate. Corelativ, Partea a cărei obligație nu este îndeplinită va fi ținută de plata sumei reprezentând contravaloarea cantității de gaze pentru care obligația de predare, respectiv de preluare nu a fost îndeplinită. Contrapartea va executa, în situația neconformării, garanțiile constituite de către Beneficiar, în limita obligațiilor asumate de acesta din urmă, astfel cum sunt prevăzute la art.

6.1 al prezentului contract.

1. Contravaloarea dezechilibrelor generate de Furnizor se calculează conform prevederilor legale în vigoare și se datorează de către Furnizor, Contrapărții Centrale.

# Durata Contractului Art. 4

1. Prezentul Contract produce efecte de la data la care Contrapartea acceptă solicitarea Beneficiarului de a ceda tranzacția încheiată. Contractul subzistă până la stingerea tuturor obligațiilor născute prin încheierea Tranzacției pe Piața produselor standardizate pe termen mediu și lung administrată de BRM.
2. După expirarea Perioadei de Valabilitate, Părțile nu vor mai fi ținute de termenii și condițiile prezentului Contract, decât în măsura necesară pentru punerea în executare a drepturilor și obligațiilor Părților, astfel cum iau naștere din prezentul Contract înainte de sfârșitul Perioadei de Valabilitate.
3. Dacă la orice moment o prevedere sau clauză din prezentul Contract de Novație este sau va fi declarată ilegală, nulă, lipsită de efecte sau imposibil de executat în orice mod, potrivit legii și jurisdicției aplicabile, legalitatea, validitatea și posibilitatea de executare a celorlalte prevederi ale Contractului de Novație nu vor fi afectate sau influențate.

# Predarea/preluarea gazelor naturale, măsurarea gazelor naturale Art. 5

Predarea/preluarea gazelor naturale se realizează în PVT la termenul stabilit conform raportului de tranzacționare în profil zilnic constant, în baza nominalizărilor efectuate de Contraparte către OTS ca urmare a tranzacției încheiate pe platforma.

Cheltuielile ocazionate de predarea/preluarea gazelor naturale în PVT vor fi suportate conform prevederilor legislației în vigoare, după cum urmează:

1. Beneficiarul Vanzător consimte să suporte plata tuturor costurilor fără a se limita la impozite, taxe sau tarife impuse de orice autoritate guvernamentală asupra sau în legătură cu gazele naturale înainte de sau în momentul livrării acestora către Cumpărător în PVT;
2. Beneficiarul Cumpărător consimte să suporte plata tuturor costurilor, fără a se limita la impozite, taxe sau tarife impuse de orice autoritate guvernamentală asupra sau în legătură cu gazele naturale după preluarea acestora de către Cumpărător în PVT.

# Prețul Contractului. Garantarea plății prețului. Condiții și modalități de plată Art. 6.1.

* 1. Prețul gazelor naturale care fac obiectul tranzacțiilor transferate și acceptate de Contraparte este prețul stabilit în urma tranzacționării pe *Piața produselor standardizate pe termen mediu și lung administrată de BRM.*
  2. Prețul prevăzut la alin (1) nu include TVA și accize, acestea adăugându-se după caz conform legii.
  3. Obligațiile de declarare şi plată a accizei către bugetul consolidat al statului pentru gazele naturale achiziționate în baza prezentului Contract se stabilesc în conformitate cu prevederile legislației fiscale.
  4. Garantarea plăților și livrărilor gazelor naturale tranzacționate se face pentru Beneficiarul Cumpărător și Beneficiarul Vânzător prin intermediul sistemului centralizat de gestiune al riscului Contrapărții Centrale, prin intermediul sistemului de marje conform reglementărilor Contrapărții Centrale, BRM. Beneficiarii vor depune în acest sens garanții pînă la un nivel minim stabilit de către Contrapartea pe baza raportului zilnic emis de aceasta pentru fiecare participant, parte a unei tranzacții acceptate de Contraparte. Beneficiarul este obligat să depună la dispoziția Contrapărții Centrale, în baza Apelului în Marjă, conform reglementărilor contrapărții, garanțiile solicitate. Solicitarea de garanții suplimentare în baza Apelului în Marjă, în cazul în care se aplică, se face prin mecanism de debitare directă pe baza zilnică.
  5. Încasările pentru un Beneficiar Vânzător se vor efectua pe bază zilnică pe întreaga perioadă de livrare în profil constant conform tranzacției. Încasarile se efectuează conform reglementărilor contrapărții.
  6. Plățile de la un Beneficiar Cumpărător se vor face prin debitare directă pe întrega perioadă de livrare în profil constant conform tranzacției. Plățile se efectuează conform reglementărilor contrapărții.

# Art.6.2. Clauze specifice privind riscul de garantare al tranzacțiilor

1) În cazul refuzului acceptării tranzacției de către Contraparte, obiectul contractului de novație devine nul. În această situație se anulează tranzacția conform PROCEDURII DE

ORGANIZARE ȘI FUNCȚIONARE A PIEŢEI PRODUSELOR STANDARDIZATE PE TERMEN MEDIU ṢI LUNG ADMINISTRATĂ DE SOCIETATEA BURSA ROMÂNĂ DE MĂRFURI.

# Art. 7 Facturarea și derularea Contractului

* 1. Beneficiarul Vânzător/Cumpărător respectă reglementarile Contrapărții Centrale (*Regulament de compensare, decontare şi gestionare a riscului* și Procedura), în ceea ce privește facturarea și derularea Contractului. Beneficiarul cumpărător/vânzător este asimiliat din punct de vedere al Contrapărții Centrale unui Membru Compensator, în legătură cu drepturile și obligațiile privind garantarea și plata tranzacțiilor cedate Contrapărții Centrale.
  2. Vânzătorul și Contrapartea vor emite facturile aferente contractului lunar, până maxim pe data de 5 ale fiecărei luni.

# Taxe și impozite Art. 8

1. În conformitate cu prevederile legale, Vânzătorul consimte să fie responsabil și să plătească sau să determine plata tuturor taxelor și/sau impozitelor, impuse de orice autoritate guvernamentală și asociate gazelor naturale livrate în baza prezentului Contract, înainte de predarea lor.
2. În conformitate cu prevederile legale, Cumpărătorul consimte să fie responsabil și să plătească sau să determine plata tuturor taxelor și/sau impozitelor, impuse de către orice autoritate guvernamentală și asociate gazelor naturale livrate în baza prezentului Contract, după primirea acestora.

# Drepturi și Obligații Art. 9

1. Beneficiarul Vânzător are următoarele drepturi principale:
   * 1. să factureze Contraparții Centrale cantitatea de gaze naturale livrată și penalitățile ori dobânzile penalizatoare - atunci când este cazul – în conformitate cu prevederile contractuale și să încaseze contravaloarea acestora;
     2. să beneficieze de drepturile asimilate unui Membru Compensator pe sistemul de Contraparte.
2. Beneficiarul Vânzător are următoarele obligații principale:
   * 1. să livreze cantitățile de gaze naturale stabilite potrivit prezentului Contract, în baza Raportului de tranzacționare conform procedurii produselor pe termen mediu si lung;
     2. să asigure parametrii specificați ai gazelor naturale livrate, în conformitate cu legislația în vigoare;
     3. să dețină și să mențină în vigoare, pe toata durata Contractului, licențele și autorizațiile necesare livrării/preluării gazelor naturale în PVT și să respecte prevederile acestora;
     4. să asigure livrarea cantității de gaze naturale contractate în termenii prezentului contract, inclusiv în acord cu notificarea efectuată de către Contraparte;
     5. să constituie o garanție de bună-execuție prin intermediul unei scrisori de garanție bancară valabilă de la data emiterii, având ca valoare garantată, valoarea prevăzută la art. 6.1.

# Art. 10

1. Beneficiarul Cumpărător are următoarele drepturi principale:
2. să solicite și să preia cantitățile de gaze naturale, în conformitate cu prevederile prezentului Contract și a tuturor Anexelor de tranzacționare care fac parte integrală din Contract;
3. să beneficieze de drepturile asimilate unui Membru Compensator pe sistemul de Contraparte.
4. Beneficiarul Cumpărător are următoarele obligații principale:
5. să preia și să plătească cantitățile de gaze naturale puse la dispoziție prin Contraparte în condițiile prezentului Contract, inclusiv în acord cu notificarea către OTS efectuată de către Contraparte;
6. să achite integral și la termen contravaloarea gazelor naturale cumpărate în condițiile prezentului Contract;
7. să dețină și să mențină în vigoare, pe toata durata Contractului, licențele și autorizațiile necesare livrării/preluării gazelor naturale în PVT și să respecte prevederile acestora;
8. să constituie o garanție de bună-execuție prin intermediul unei scrisori de garanție bancară valabilă de la data emiterii, având ca valoare garantată valoarea prevăzută la art. 6.1.

# Clauza de confidențialitate Art. 11

1. Părțile se obligă să trateze toate informațiile, datele și documentațiile de care au luat cunoștință în timpul și/sau cu ocazia derulării prezentului Contract, ca informații confidențiale și își asumă responsabilitatea pentru păstrarea caracterului confidențial al acestora.
2. Părțile își asumă obligația de a păstra caracterul strict confidențial și de a nu dezvălui informațiile confidențiale niciunei terțe persoane, în afară de cazul în care acest lucru este permis în mod expres prin prezentul contract sau cu acordul prealabil scris al părților.
3. Sunt exceptate de la prevederile Art. 11 alin. (1) următoarele date, documente și informații:
   1. cele pentru a căror dezvăluire s-a primit acordul prealabil și scris al celeilalte părți contractante;
   2. cele care la data dezvăluirii lor sunt de circulație publică;
   3. cele solicitate de organele abilitate ale statului, în baza unei obligații legale.
4. În cazul în care una dintre Părți încalcă obligația de confidențialitate cu privire la prezentul Contract, prin dezvăluirea către terți neautorizați a unor informații fără caracter public, va fi obligată la plata de daune către Partea prejudiciată.
5. Prevederile alin. (1) rămân valabile timp de 5 ani după încetarea prezentului Contract.

# Răspunderea contractuală Art. 12

Fiecare Parte va fi răspunzătoare doar pentru executarea și îndeplinirea obligațiilor sale contractuale, astfel cum sunt stipulate prin contract, cu respectarea prevederilor legislației aplicabile în vigoare.

Contrapartea nu este reponsabilă în niciun fel de executarea obligațiilor asumate de un participant prin tranzacție în cazul în care Contrapartea refuza acceptarea tranzacției.

# Încetarea Contractului Art. 13

1. Prezentul Contract încetează la:
   1. De drept, la încheierea Perioadei de Valabilitate a Contractului;
   2. în situația în care una dintre Părți încetează să mai dețină autorizațiile/licențele necesare executării obligațiilor din prezentul Contract. În toate cazurile, Partea rămâne ținută de obligația prevăzută la art. 3 alin. (2);
   3. în cazul în care evenimente de forță majoră împiedică Părțile să își îndeplinească obligațiile contractuale conform Contractului;
2. Încetarea prezentului Contract nu are niciun efect asupra obligațiilor contractuale asumate de către Părți și neexecutate încă.

# Notificări Art. 14

1. Părțile convin ca pe parcursul derulării prezentului Contract, toate notificările sau comunicările între ele să se facă în scris și să fie transmise prin fax și/sau e-mail, trimitere poștală recomandată cu confirmare de primire, ori prin curier la adresele indicate mai jos:

Pentru Contraparte :

Sediul: , , nr. , județul/sectorul

Tel: +4

Fax: +4

E-mail solicitări generale:

Responsabil REMIT:

Responsabil Facturare: Responsabil Contractare:

Pentru BENEFICIAR:

Sediul: , , nr. , județul/sectorul

Tel: +4

Fax: +4

E-mail solicitări generale: Responsabil REMIT: Responsabil GMOIS: Responsabil Facturare: Responsabil Contractare:

1. În cazul în care notificarea se face prin intermediul poștei, ea va fi transmisă prin scrisoare recomandată, cu confirmare de primire și se consideră primită de destinatar la data menționată de oficiul poștal primitor pe această confirmare.
2. Notificările verbale nu se iau în considerare de niciuna dintre Părți dacă nu sunt confirmate prin intermediul uneia dintre modalitățile prevăzute la alineatele precedente.
3. Schimbarea adresei de corespondență a oricăreia dintre Părți va fi notificată potrivit prevederilor alin. (1) de mai sus cu cel puțin 5 (cinci) zile calendaristice înainte de a deveni efectivă, în caz contrar notificările urmând a fi considerate valabil comunicate chiar și în situația mențiunii „destinatar mutat de la adresă” sau similar sau în cazul neridicării de către destinatar a documentului.

# Modificarea de circumstanțe Art. 15

* 1. Prin “modificare de circumstanțe” se înțelege: intrarea în vigoare, modificarea textului sau a interpretării privind orice cerință legală, norma, metodologie sau recomandare a unei autorități care nu erau în vigoare la data semnării acestui Contract.
  2. Modificarea circumstanțelor poate include, fără a se limita la: introducerea unor noi impozite sau taxe, o schimbare a modalităților de impunere sau taxare, o majorare/diminuare a oricăror impozite și taxe existente ori o schimbare a metodologiei avute în vedere la data încheierii prezentului Contract, privind fundamentarea sau recomandarea și/sau aplicarea elementelor utilizate la stabilirea Prețului Contractual; se consideră modificare de circumstanțe în sensul prezentului Contract și orice modificare și completare a Codului Rețelei pentru Sistemul Național de Transport în vigoare.
  3. În cazul unei modificări de circumstanțe care afectează prevederile din prezentul Contract, Părțile se obligă să semneze un act adițional care să reflecte respectiva modificare.

# Forța Majoră

# Art. 16

1. Cazul de forță majoră este acel eveniment viitor, imprevizibil și insurmontabil, care exonerează de răspundere Partea care îl invocă, în cazul neexecutării parțiale sau totale a obligațiilor asumate prin Contract, dacă acesta este invocat în condițiile legii.
2. Partea care invocă un caz de forță majoră este obligată să îi notifice celeilalte Părți în termen de 48 (patruzeci si opt) ore de la apariția evenimentului, urmată de remiterea documentelor justificative în termen de 5 (cinci) zile calendaristice de la aceeași dată; de asemenea, Partea în cauză este obligată să ia măsurile posibile în vederea limitării consecințelor produse de un asemenea caz.
3. Cazurile de Forță Majoră vor fi certificate de Camera de Comerț și Industrie a României.
4. În cazul în care forța majoră nu încetează în termen de 10 (zece) zile calendaristice, Părțile au dreptul să solicite încetarea de plin drept a Contractului, fără ca vreuna dintre ele să pretindă daune-interese.
5. Apariția unui caz de Forță Majoră nu exonerează Părțile de obligațiile scadente până la data apariției cazului de Forță Majoră;

# Legislația aplicabilă Art. 17

1. Prezentul Contract, precum și drepturile și obligațiile Părților care rezultă din derularea acestuia se supun legislației române în vigoare.
2. Părțile convin ca toate neînțelegerile rezultate din interpretarea, executarea sau încetarea acestui Contract să fie rezolvate pe cale amiabilă.
3. În caz contrar, orice litigiu decurgând din sau în legătură cu acest Contract, inclusiv referitor la încheierea, executarea ori desființarea lui, se va soluționa de către instanțele competente.

# Cesiune Art. 18

Niciuna dintre Părți nu va putea ceda unui terț, în orice mod, în tot sau în parte, drepturile și/sau obligațiile sale decurgând din prezentul Contract.

# Clauze finale Art. 19

În cazul schimbării formei juridice/reorganizării judiciare, Părțile se obligă să comunice, în termen de maxim 5 (cinci) zile calendaristice de la această dată, modul de preluare a obligațiilor contractuale reciproce.

# Art. 20

Părțile se obligă, una față de cealaltă, să dețină pe toată durata Contractului aprobările necesare pentru îndeplinirea obligațiilor stipulate în acesta.

# Art. 21

Dispozițiile prezentului Contract se completează cu prevederile Codului Civil, precum și cu celelalte reglementări legale în vigoare. În cazul în care una dintre prevederile Contractului este lipsită de

valabilitate sau inaplicabilă sub orice aspect în conformitate cu legile și reglementările aplicabile, valabilitatea, legalitatea și aplicabilitatea celorlalte prevederi ale Contractului nu va fi afectată în niciun fel de aceasta, iar Contractul va continua sa își producă efectele. Prevederile lipsite de valabilitate sau inaplicabile vor fi considerate ca fiind substituite cu o prevedere adecvată și echitabilă care, în măsura permisă de lege, este cât mai aproape posibil de intenția și scopul prevederii lipsite de valabilitate sau inaplicabile, în măsura în care Părțile nu convin la înlocuirea lor prin act adițional.

# Art. 22.

Faptul că una dintre Părți nu se prevalează, la un moment dat, de vreuna dintre prevederile prezentului Contract, nu poate fi interpretat ca fiind o renunțare la dreptul de a se prevala de aceasta ulterior, nu echivalează cu modificarea prezentului Contract și nici nu dau naștere vreunui drept oarecare în favoarea celeilalte Părți sau a unui terț.

# Art. 23.

Părțile declară că dispun de toată experiența și cunoștințele necesare încheierii prezentului Contract, ca prezentul Contract este încheiat în deplină cunoștință de cauză cu privire la efectele acestuia, cunoscând și înțelegând pe deplin toate aspectele legale, tehnice și comerciale legate de încheierea, executarea și încetarea prezentului Contract.